title: Avengers: Age of Ultron

text: Huhtikuussa 2013 ilmoitettiin kuvausten alkavan vuoden 2014 alussa Shepperton-studioilla, Englannissa. Whedon kertoi "Iron Man 3:n" ensi-illassa saaneensa valmiiksi käsikirjoituksen luonnoksen, aloittaneensa storyboard-prosessin ja näyttelijöiden tapaamisen. Whedon mainitsi myös kirjoittaneensa Downey mielessään, ja että käsikirjoitus sisälsi sarjakuvasta tutun ”veli-sisko-parivaljakon”, jolla hän tarkoitti Elohopeaa ja Purppuranoitaa. Haastattelussaan "Late Night with Jimmy Fallon" -ohjelmassa Whedon selitti perustelunsa sille miksi hahmot ovat elokuvassa sanoen, "Sen lisäksi, että vartuin lukemalla heistä, heidän supervoimansa ovat hyvin visuaalisesti kiinnostavia. Yksi edellisen elokuvan ongelmista oli se, että kaikilla oli taisteluvoimia... [Elohopealla] on supervauhti. [Purppuranoita] osaa käyttää taikoja ja telekinesiaa, hän pääsee toisten pään sisälle. On asioita, joita he osaavat mikä auttaa pitämään asiat tuoreena.” Myöhemmin Whedon lisäsi: ”inhoan raivokkaasti sitä, että väkeä lisätään ihan muuten vain. Viime kerralla minulla oli maapallon voimakkaimmat sankarit vastaan yksi brittiläinen näyttelijähahmo. Tarvitsin lisää konfliktia."


title: Avengers: Age of Ultron

text: Toukokuuhun 2013 mennessä Robert Downey Jr. oli aloittanut sopimusneuvottelut Marvelin kanssa esittääkseen Rautamiestä elokuvassa. Kuukausi myöhemmin Downey allekirjoitti sopimuksen, jossa hän suostui palaamaan "The Avengersin" jatko-osaan ja sen lisäksi kolmanteen Kostajat-elokuvaan. Elokuussa 2013 ilmoitettiin, että James Spader esittäisi Ultronia. Marraskuussa Marvel vahvisti, että Elizabeth Olsen ja Aaron Taylor-Johnson näyttelisivät Purppuranoitaa ja Elohopeaa. Taylor-Johnson oli ollut neuvotteluissa jo kesäkuusta alkaen, kun taas huhut Olsenista alkoivat kiertää elokuussa. Vuoden loppuun mennessä Mark Ruffalo, Chris Evans, Samuel L. Jackson, Chris Hemsworth, Scarlett Johansson, Jeremy Renner ja Cobie Smulders vahvistivat olevansa mukana elokuvassa. "Iron Man" -elokuvissa Sotakoneen / Rautapatriootin roolissa esiintynyt Don Cheadle vahvisti esittävänsä hahmoa elokuvassa. Vuoden 2014 alussa Thomas Kretschmann valittiin näyttelemään paroni Wolfgang von Struckeria, Claudia Kim valittiin Kostajien apuna toimiva geneetikko Helen Chon rooliin ja Paul Bettany, joka oli toiminut J.A.R.V.I.S.:n äänenä aiemmissa elokuvissa, valittiin esittämään Visionia. Idris Elba ilmoitti marraskuussa 2014 palaavansa näyttelemään Heimdallia. Andy Serkis esittää elokuvassa Ulysses Klauea, Etelä-Afrikassa toimivaa gangsteria ja Starkin tuttava ajoilta, jolloin Stark-yhtiöt vielä myivät aseita. Serkisin rooli paljastettiin virallisesti helmikuussa 2015, kun sitä oltiin aiemmin jo spekuloitu. Myöhemmin saman kuukauden aikana julkaistiin myös elokuvan virallinen juliste, jonka roolilistaus vahvisti Anthony Mackien palaavan Haukan rooliin. Huhtikuun 2015 alussa vahvistettiin myös Linda Cardellinin ja Julie Delpyn näyttelevän elokuvassa.


title: Avengers: Age of Ultron

text: Kysyttäessä miten Tony Stark kehittyy "Iron Man 3:n" tapahtumien jälkeen, Downey vastasi: ”...se muistuttaa minua siitä mikä tapahtuu varsinkin, kun vanhenee tai jos omaa olemassaoloa koskevia kysymyksiä. Niinkuin, miksi en välitä siitä, mikä tulee tuhoamaan minut hetkenä millä hyvänsä kuitenkin? Ja sitten haarniska oli ikään kuin sen jatke. Hän on keskittynyt enemmänkin siihen, mitä voidaan tehdä ettei ongelmaa olisi alun perinkään.” Hemsworth sanoi Thorin roolistaan elokuvassa: ”se mikä tekee tästä haastavaa on yrittää olla toistamatta samaa koko ajan. Eli pitää tehdä töitä ankarammin nähdäkseen mitä muuta hahmolla voi tehdä.” Hän myös piti siitä, että ”Thor ottaa rennommin ja pukeutuu siviilivaatteisiin juhlissa. Haluan tehdä niitä kohtauksia enemmän.” Hän jatkoi: ”Ensimmäisessä "Thor"-elokuvassa Thor oli naiivi ja viaton, mutta on menettänyt osan siitä kypsyessään oikeutetuksi kuninkaaksi "" -elokuvassa.” Mark Ruffalo työskenteli Andy Serkisin kanssa liikkeenkaappausta varten valmistautuessaan Hulkin rooliin. Hän sanoi: ”[Roolini] on vielä isompi kuin viimeksi ja se on paljon monimutkaisempi. Lisäksi liikkeekaappausprosessi on paljon miellyttävämpää toisella kerralla.” Kuvaillessaan Bannerin ja Hulkin välistä suhdetta Ruffalo sanoi: ”Mielestäni heidän välinen suhteensa pitää todeta. Eräs siisti juttu tapahtuu: Hulk pelkää Banneria yhtä paljon kuin Banner Hulkia. He ovat selvästi sama henkilö ja heidän pitää oppia elämään sen kanssa.” Hän sanoi myös, että Hulkilla tulee olemaan muutama repliikki elokuvassa. Chris Evans totesi Kapteeni Amerikan ”etsivän kotia, kaiketi vertauskuvallista kotia. Hän tykkää ottaa vastaan käskyjä ja nyt kun hänen yläpuolellaan ei ole enää käskynantajia, hänen pitää toimia yhdessä Kostajien kanssa.” Scarlett Johansson kertoi, että ”"Avengers 2:ssa" saamme tietää enemmän Lesken taustatarinasta ja näemme miten hänestä tuli se henkilö, jonka tunnemme.” Johansson oli raskaana elokuvaa kuvatessa ja sijaisnäyttelijöitä, peittäviä asuja ja erikoistehosteita käytettiin apuna sen piilottamiseksi.


title: Avengers: Age of Ultron

text:
Aaron Taylor-Johnson sanoi Elohopeasta: ”[Elohopean] ja hänen siskonsa [Purppuranoidan] vanhemmat hylkäsivät heidät ja he varttuivat Itä-Euroopassa suojellen toisiaan... Hänen siskonsa todellakin on hänen oppaansa – he huolehtivat toisistaan. Hän on hieman ylisuojeleva eikä halua kenenkään koskevan siskoonsa.” Elizabeth Olsen sanoi hahmostaan: ”Syy siihen, miksi hän on niin erityinen on se, että hänellä on hurjan paljon tietoa, mutta ei osaa kontrolloida sitä. Kukaan ei ole opettanut häntä siinä.” Olsen hyödynsi suhdettaan vanhempaan veljeensä ja hänen kaksoissiskoihinsa valmistautuessaan rooliin. Paul Bettany muistelee, kuinka sai osan: ”Sain puhelun eräänä perjantai-iltana Jossilta ja hän sanoi 'Haluaisitko olla Vision?' En osaa selittää kuinka paljon onnea siihen mahtui.” Puhuessaan siitä, mikä häntä viehätti roolissa, Bettany sanoi: ”Se mikä vetosi minua rooliin oli tämän aluillaan olevan olennon synty, sen ollessa sekä kaikkivoipa että täysin naiivi, vaara joka siinä piilee ja sen olennon monimutkainen luonne. Myös sen moraaliset valinnat ovat hyvin monimutkaisia ja kiinnostavia.” Bettany sanoi myös, että Vision on hyvin isällinen monelle henkilölle elokuvassa, varsinkin Purppuranoidalle. Visionin lisäksi Bettany palaa J.A.R.V.I.S.:n rooliin elokuvassa. Selittäessään Maria Hillin tilannetta elokuvassa, Cobie Smulders sanoi: ”Luulen, että ["Captain America: The Return of the First Avengerin"] jälkeen yleisö jäi järkyttyneeksi, ja tässä elokuvassa emme oikein tiedä kuka on hyvis ja kuka pahis. Sitä hän yrittää saada selville elokuvassa.” Samuel L. Jackson kuvaili rooliaan elokuvassa cameoksi sanoen: ”Minä käyn vain kääntymässä... koska elokuvassa on taas sellainen tilanne, että 'supervoimia omaavat tyypit taistelevat toisiaan vastaan'. Siksi en mennyt New Yorkiin "The Avengersissa". En voisi tehdä paljon muuta kuin ampua aseella.” Tom Hiddlestonin oli tarkoitus palata Lokin rooliin, mutta hänen kohtauksensa poistettiin lopullisesta versiosta.
Kuvaukset alkoivat 11. helmikuuta 2014 Johannesburgissa, Etelä-Afrikassa. Toinen kuvausryhmä kuvasi toimintakohtauksia ilman päänäyttelijöitä, joita käytettäisiin taustana kohtauksiin, missä Hulk esiintyy, kahden viikon ajan. Maaliskuun puolivälissä pääasialliset kuvaukset olivat alkaneet Shepperton Studiolla lähellä Lontoota. Kuvaukset Sheppertonissa ja muualla Englannissa antoivat Whedonille tilaisuuden saada ”monta eri tyyliä, tuntumaa ja tunnelmaa” antaakseen elokuvalle erilaisen paletin ja tuoreen estetiikan edeltäjäänsä nähden. 22. maaliskuuta kuvausryhmä siirtyi Fort Bardiin, Italiaan ja jatkoi Aostanlaakson alueelle 28. päivä. Alue toimi Itä-Eurooppana ja tuotantoryhmät korvasivat paikallisten kauppojen ja liikkeiden mainokset kyrillisellä kirjaimistolla. Etelä-Koreassa kuvaukset alkoivat 30. maaliskuuta Mapo-sillalla ja jatkuivat 14. huhtikuuta asti monissa eri paikoissa Soulissa. Keinotekoinen saari Han-joella toimi tietotekniikan tutkimuslaitoksena elokuvassa. Kohtaukset, joissa Ultron hyökkää osaan kaupungista, kuvattiin Gangnamin alueella.


title: Avengers: Age of Ultron

text: Kuvaukset Hampshiressa, Englannissa alkoivat 8. huhtikuuta. Huhtikuun puolivälissä Hayley Atwell, joka on näytellyt Peggy Carteria aikaisemmissa Marvel-elokuvissa, esiintyi 1940-luvulle sijoittuvassa takaumakohtauksessa, mikä kuvattiin Lontoossa. Kesäkuun puolivälissä kohtauksia kuvattiin Norwichissa ja Doverin linnassa, joka esitti elokuvassa Sokoviassa sijaitsevan Hydran tukikohdan sisäpuolta. Elokuvaa kuvattiin myös Suur-Lontoon poliisitoimelle kuuluvassa koulutusrakennuksessa, joka toimi kaupunkina kuvitteellisessa Sokovian valtiossa, sekä Chittagongissa, Bangladeshissa. Whedon ilmoitti sosiaalisessa mediassa kuvausten päättyneen 6. elokuuta 2014.


title: Avengers: Age of Ultron

text: "Avengers: Age of Ultron" sai maailmanensi-iltansa Hollywoodin Dolby Theatressa 13. huhtikuuta 2015. Suomessa sen ensi-ilta oli 22. huhtikuuta, Uudessa-Seelannissa 23. huhtikuuta, Britanniassa ja Irlannissa 24. huhtikuuta ja Pohjois-Amerikassa 1. toukokuuta.


title: Avengers: Age of Ultron

text: Elokuvan ensimmäisen trailerin ensiesityksen oli tarkoitus tapahtua televisiossa 28. lokakuuta 2014 "S.H.I.E.L.D. Agentit" -jakson yhteydessä, mutta se vuoti internetiin 22. päivä; muutama tunti tämän jälkeen Marvel julkaisi sen virallisesti YouTubessa. "Entertainment Weekly" ja "The Hollywood Reporter" panivat merkille "Pinochhio" (1940) -elokuvasta tutun kappaleen ”I've Got No Strings” tehokkaan käytön trailerissa. "Forbes" koki sen olevan ”niin tyypillinen 'synkkä jatko-osa' -traileri, että se on lähellä parodiaa”, mutta sanoi: ”se on melko mahtava teos markkinoinnin kannalta, sellainen joka korostaa itseään musiikkivalinnoilla ja James Spaderin puheella pahiksen roolissa.” Traileri saavutti 34,3 miljoonaa katsojakertaa vuorokaudessa, joista 26,2 miljoona tuli Marvelin YouTube-kanavalta, mikä rikkoi edellisen ennätyksen jota piti "Iron Man 3" 23,14 miljoonalla katsojalla. Vertailun vuoksi alkuperäinen "The Avengers" -teaser traileri saavutti 20,4 miljoonaa katsojaa ensimmäisenä vuorokautenaan. Vastauksena tähän, Marvel suostui lähettämään materiaalia elokuvasta "S.H.I.E.L.D. Agentit" -jakson yhteydessä.


title: Avengers: Age of Ultron

text: "Age of Ultronia" esitettiin elokuvateattereissa 23 viikon ajan ja se tuotti lipputuloja yhteensä 1,405 miljardia dollaria, joista 459 miljoonaa dollaria tuli Pohjois-Amerikasta ja 946 miljoonaa dollaria sen ulkopuolelta.


title: Avengers: Age of Ultron

text: Arvosteluja keräävä sivusto Rotten Tomatoes on kerännyt elokuvalle arvosanan 6,7/10 perustuen 284 arvosteluun, joista 74% oli myönteisiä. Metacritic on kerännyt sille painotetun keskiarvon 66/100 perustuen 49 arvosteluun.


title: Avengers: Age of Ultron

text: Anthony ja Joe Russo ohjaavat "Avengers: Infinity Warin" ja "Avengers: Endgamen" Christopher Markusin ja Stephen McFeelyn käsikirjoituksen pohjalta. "Infinity War" sai ensi-iltansa Suomessa 25. huhtikuuta 2018 ja Yhdysvalloissa 27. toukokuuta 2018, kun taas "Endgame" saa ensi-iltansa Suomessa 24. huhtikuuta 2019 ja Yhdysvalloissa 26. huhtikuuta 2019. Molemmissa elokuvissa on mukana lukuisia näyttelijöitä aiemmista MCU-elokuvista.


title: Joseph Anthony Irudayaraj

text: Joseph Anthony Irudayaraj (s. 4. lokakuuta 1935) on intialainen roomalaiskatolinen piispa. Hänet vihittiin salesiaanien papiksi 20. huhtikuuta 1965 ja nimitettiin Dharmapurin hiippakunnan johtoon 24. tammikuuta 1997. Piispaksi vihkiminen seurasi 24. huhtikuuta. Pääkonsekraattorina toimi Duraisamy Simon Lourdusamy, jota avustivat James Masilamony Arul Das ja Michael Augustine.


title: Joseph Anthony Irudayaraj

text: Irudayaraj jäi eläkkeelle 13. tammikuuta 2012.


title: Michael Dallat

text: Michael Dallat (11. kesäkuuta 1925 Ballycastle – 25. syyskuuta 2000) oli irlantilainen roomalaiskatolinen piispa. Hänet vihittiin papiksi Down and Connorin hiippakuntaan 10. maaliskuuta 1951 ja nimitettiin sen vihkipiispaksi sekä Thalan titulaaripiispaksi 15. joulukuuta 1993. Piispaksi vihkiminen seurasi 13. helmikuuta 1994. Pääkonsekraattorina toimi Patrick Joseph Walsh, jota avustivat Emanuele Gerada ja Anthony J. Farquhar.


title: Michael Dallat

text: Dallat erosi tehtävistään vihkipiispana 31. maaliskuuta 2000.


title: Noël Treanor

text: Noël Treanor (s. 25. joulukuuta 1950 Silverstream) on irlantilainen roomalaiskatolinen piispa. Hänet vihki papiksi Clogherin hiippakuntaan Patrick Mulligan 13. kesäkuuta 1976. Hänet nimitettiin Down and Connorin hiippakunnan johtoon 22. helmikuuta 2008, ja piispaksi vihkiminen seurasi 29. kesäkuuta. Pääkonsekraattorina toimi Seán Baptist Brady, jota avustivat Joseph Duffy ja Patrick Joseph Walsh.


title: Kelly Overton

text: Kelly Overton (s. 28. elokuuta 1978 Wilbraham, Massachusetts, Yhdysvallat) on yhdysvaltalainen näyttelijä.


title: Kelly Overton

text: Overton opiskeli New Yorkissa American Academy of Dramatic Artsissa. Asuessaan New Yorkissa hän alkoi esiintyä Off Broadwayn näytelmissä. Overton näytteli saippuasarjassa "All My Children" vuosina 2000–2002. Overton palasi teatteriin vuonna 2002. Hän esiintyi Broadwayllä "Miehuuskokeen" teatterisovituksessa ensin sijaisnäyttelijänä ja myöhemmin Elainen roolissa.


title: Kelly Overton

text: Overton on vieraillut useissa televisiosarjoissa, kuten "Ilman johtolankaa", "Kodinpuolustaja", "C.S.I. New York" ja "Näkijä". Hän on esiintynyt elokuvissa "Ring 2" ja "Tekken". Vuonna 2008 hän käsikirjoitti, ohjasi ja tuotti kauhuelokuvan "The Collective" yhdessä miehensä Judson Pearce Morganin kanssa. Overton myös esiintyi elokuvassa pääosassa. Overton näytteli ihmissutta nimeltä Rikki "True Bloodissa" vuodesta 2012. Sarjan kuudennella kaudella hänen roolistaan tehtiin vakituinen. Vuonna 2016 Overton valittiin Vanessa Helsingin rooliin Syfyn Van Helsing -sarjassa.


title: Notėnai

text: Notėnai on kylä Skuodasin kunnallispiirissä, Klaipėdan läänissä, Luoteis-Liettuassa lähellä Latvian rajaa. Vuonna 2001 kylässä asui 482 asukasta.


title: Paul Devorski

text: Paul Devorski (s. 18. elokuuta 1955, Guelph, Ontario) on kanadalainen jääkiekkotuomari. Hän aloitti NHL uransa kaudella 1989-1990 ja on ollut mukana tuomitsemassa vuoden 2006 talviolympialaisten loppuottelua ja 2010 talviolympialaisten jääkiekkoturnausta.


title: Nikolai Giers

text: Nikolai Karlovitš Giers (; 21. toukokuuta 1820 Radivilov, Volynia – 26. tammikuuta 1895 Pietari) oli venäläinen valtiomies, joka toimi Venäjän ulkoministerinä Aleksanteri III:n hallitsijakaudella vuosina 1882–1895.


title: Nikolai Giers

text: Nikolai Giers kuului alkujaan ruotsalaistaustaiseen sotilassukuun ja hänen isoisoisänsä Lorentz Giers oli tullut 1700-luvulla Ruotsista Pietariin kauppiaaksi. Giers aloitti uransa Venäjän ulkoministeriön Aasian-osastolta vuonna 1838. Hän toimi vuosikymmenten ajan eri viroissa keisarikunnan ulkomaanedustustoissa muun muassa Turkissa, Egyptissä ja Tonavan ruhtinaskunnissa. Hän oli Venäjän lähettiläänä Teheranissa vuosina 1863–1867, Bernissä 1867–1872 ja Tukholmassa 1872–1875. Vuonna 1875 hänet nimitettiin ulkoministeriön Aasian-osaston johtajaksi ja apulaisulkoministeriksi. Ulkoministeri Aleksandr Gortšakovin tultua kyvyttömäksi hoitamaan tehtäviään Giers toimi virkaatekevänä ulkoministerinä vuodesta 1878 ja muodollisesti hänet nimitettiin ministeriksi huhtikuussa 1882.


title: Nikolai Giers

text: Giers vastusti panslavistisia sotasuunnitelmia ja kannatti Saksan valtakunnankansleri Otto von Bismarckin liittojärjestelmää. Mihail Katkovin johtamat saksalaisvastaiset nationalistit arvostelivat voimakkaasti häntä. Giers halusi Venäjän, Saksan ja Itävalta-Unkarin välisen kolmen keisarin liiton säilyttämistä, mutta tämä osoittautui mahdottomaksi Itävalta-Unkarin ja Venäjän intressien törmättyä Balkanilla syksyllä 1885 käynnistyneen kriisin yhteydessä. Kolmen keisarin liiton hajottua vuonna 1887 Giers neuvotteli Venäjän ja Saksan välille kahdenvälisen liiton, joka tunnetaan jälleenvakuutussopimuksena. Tämänkin sopimuksen uusiminen epäonnistui vuonna 1890, jolloin Giers taipui kannattamaan liittoa Ranskan kanssa. Ensimmäinen poliittinen sopimus Ranskan ja Venäjän välillä neuvoteltiin hänen johdollaan elokuussa 1891, mutta siinä maat sitoutuivat ainoastaan neuvotteluihin sodan uhatessa. Varsinainen puolustusliitto maiden välille neuvoteltiin seuraavana vuonna, mutta Giers lykkäsi sen hyväksymistä tammikuuhun 1894 toivoen vielä voivansa palata yhteistyöhön Saksan kanssa. Tämä toive osoittautui kuitenkin turhaksi. Ranskan ja Venäjän liittolaisuus kesti ensimmäiseen maailmansotaan saakka.


title: Šaukliai

text: Šaukliai on kylä Skuodasin kunnallispiirissä, Klaipėdan läänissä, Luoteis-Liettuassa lähellä Latvian rajaa. Vuonna 2001 kylässä asui 467 asukasta.


title: Šatės

text: Šatės on kylä Skuodasin kunnallispiirissä, Klaipėdan läänissä, Luoteis-Liettuassa lähellä Latvian rajaa. Vuonna 2001 kylässä asui 457 asukasta.


title: Mažieji Rūšupiai

text: Mažieji Rūšupiai on kylä Skuodasin kunnallispiirissä, Klaipėdan läänissä, Luoteis-Liettuassa lähellä Latvian rajaa. Vuonna 2001 kylässä asui 451 asukasta.


title: Beit Lidin joukkomurha

text: Beit Lidin joukkomurha oli israelilaisia sotilaita täynnä olleeseen ruokalaan kohdistunut itsemurhapommi-isku, jonka suoritti Islamilainen jihad -järjestö. Kahdessa räjähdyksessä kuoli 20 sotilasta ja 1 siviili


title: Beit Lidin joukkomurha

text: Eloonjääneiden mukaan ensimmäisen pommin räjäytti univormuun pukeutunut mies. Sotilaiden rynnättyä paikalle räjähti toinen pommi.


title: Amagi

text: Amagi () oli keisarillisen Japanin laivaston Unryū-luokan lentotukialus toisessa maailmansodassa.


title: Amagi

text: Alus tilattiin Mitsubishin Nagasakin telakalta ja sen köli laskettiin 1. lokakuuta 1942. Alus laskettiin vesille 15. lokakuuta 1943 ja se valmistui 10. elokuuta 1944.


title: Amagi

text: Alus osallistui partiotehtäviin Japanin aluevesillä, kunnes se saapui Kureen helmikuussa 1945. Alus vaurioitui lievästi liittoutuneiden ilmapommituksessa 19. maaliskuuta 1945, ja 24. – 28. heinäkuuta 1945 tehdyssä Kuren pommituksissa alus vaurioitui vakavasti kaatuen kyljelleen sataman lähistöllä. Alus nostettiin 31. heinäkuuta 1946, ja se romutettiin 12. joulukuuta 1947 mennessä.


title: Jungėnai

text: Jungėnai on kylä Kalvarijan kunnassa, Marijampolėn läänissä, Lounais-Liettuassa lähellä Puolan ja Venäjän (Kaliningradin alue) rajaa. Vuonna 2001 kylässä asui 929 asukasta.


title: Jusevičiai

text: Jusevičiai on kylä Kalvarijan kunnassa, Marijampolėn läänissä, Lounais-Liettuassa lähellä Puolan ja Venäjän (Kaliningradin alue) rajaa. Vuonna 2001 kylässä asui 421 asukasta.


title: Sangrūda

text: Sangrūda on kylä Kalvarijan kunnassa, Marijampolėn läänissä, Lounais-Liettuassa lähellä Puolan ja Venäjän (Kaliningradin alue) rajaa. Vuonna 2001 kylässä asui 411 asukasta.


title: Mikalauka

text: Mikalauka on kylä Kalvarijan kunnassa, Marijampolėn läänissä, Lounais-Liettuassa lähellä Puolan ja Venäjän (Kaliningradin alue) rajaa. Vuonna 2001 kylässä asui 312 asukasta.


title: Liam Seán MacDaid

text: Liam Seán MacDaid (s. 19. heinäkuuta 1945 Bundoran) on irlantilainen roomalaiskatolinen piispa. Hänet vihittiin papiksi Clogherin hiippakuntaan 15. kesäkuuta 1969 ja nimitettiin sen johtoon 6. toukokuuta 2010. Piispaksi vihkiminen seuerasi 25. heinäkuuta. Pääkonsekraattorina toimi Seán Baptist Brady, jota avustivat Joseph Duffy ja Noël Treanor.


title: Liubavas

text: Liubavas on kylä Kalvarijan kunnassa, Marijampolėn läänissä, Lounais-Liettuassa lähellä Puolan ja Venäjän (Kaliningradin alue) rajaa. Vuonna 2001 kylässä asui 300 asukasta.


title: Sūsninkai

text: Sūsninkai on kylä Kalvarijan kunnassa, Marijampolėn läänissä, Lounais-Liettuassa lähellä Puolan ja Venäjän (Kaliningradin alue) rajaa. Vuonna 2001 kylässä asui 275 asukasta.


title: Brukai

text: Brukai on kylä Kalvarijan kunnassa, Marijampolėn läänissä, Lounais-Liettuassa lähellä Puolan ja Venäjän (Kaliningradin alue) rajaa. Vuonna 2001 kylässä asui 269 asukasta.


title: Mockai

text: Mockai on kylä Kalvarijan kunnassa, Marijampolėn läänissä, Lounais-Liettuassa lähellä Puolan ja Venäjän (Kaliningradin alue) rajaa. Vuonna 2001 kylässä asui 269 asukasta.


title: Sebastian Francis

text: Sebastian Francis (s. 11. marraskuuta 1951 Johor Bahru) on malesialainen roomalaiskatolinen piispa. Hänet vihittiin papiksi 28. heinäkuuta 1977 ja nimitettiin Penangin hiippakunnan johtoon 7. heinäkuuta 2012. Piispaksi vihkiminen seurasi 20. elokuuta. Pääkonsekraattorina toimi Murphy Nicholas Xavier Pakiam, jota avustivat Paul Tan Chee Ing ja Antony Selvanayagam.


title: Senoji Radiškė

text: Senoji Radiškė on kylä Kalvarijan kunnassa, Marijampolėn läänissä, Lounais-Liettuassa lähellä Puolan ja Venäjän (Kaliningradin alue) rajaa. Vuonna 2001 kylässä asui 258 asukasta.


title: Antony Selvanayagam

text: Antony Selvanayagam (s. 24. lokakuuta 1935 Bentong) on malesialainen roomalaiskatolinen piispa. Hänet vihittiin papiksi Kuala Lumpurin hiippakuntaan (sittemmin arkkihiippakunta) 20. joulukuuta 1969. Hänet nimitettiin Kuala Lumpurin vihkipiispaksi sekä Giru Monsin titulaaripiispaksi 6. maaliskuuta 1980, ja piispaksi vihkiminen seurasi 1. syyskuuta. Pääkonsekraattorina toimi Dominic Aloysius Vendargon, jota avustivat Anthony Soter Fernandez ja James Chan Soon Cheong.


title: Antony Selvanayagam

text: Selvanayagam sai 2. heinäkuuta 1983 nimityksen Penangin piispaksi, jona hän toimi, kunnes jäi eläkkeelle 7. heinäkuuta 2012.


title: Jūrė

text: Jūrė on kauppala Lounais-Liettuassa, Marijampolėn läänissä, Kazlų Rūdan kunnassa lähellä Venäjän (Kaliningradin alue) rajaa. Vuonna 2001 kauppalassa asui 525 asukasta.


title: Aleksandr Gortšakov

text: Aleksandr Mihailovitš Gortšakov (; 15. kesäkuuta 1798 Haapsalu, Viro – 11. maaliskuuta 1883 Baden-Baden, Saksa) oli venäläinen ruhtinas ja valtiomies, joka toimi Venäjän ulkoministerinä vuosina 1856–1882.


title: Aleksandr Gortšakov

text: Aleksandr Gortšakov kuului venäläiseen Gortšakovin aatelissukuun, joka juontaa juurensa Rurikin ajoilta saakka. Gortšakov aloitti diplomaattiuransa vuonna 1817 ja osallistui vuosina 1820–1822 Venäjän delegaatiohin Troppaun, Laibachin ja Veronan kongresseissa. Sen jälkeen hän työskenteli Venäjän lähetystöissä eri puolilla Länsi-Eurooppaa. Vuosina 1841–1850 hän oli Venäjän lähettiläänä Stuttgartissa, 1850–1854 Saksan liiton liittopäivillä ja 1854–1856 Wienissä. Kun Venäjän ulkoministeri Karl Robert Nesselrode erosi Krimin sodan jälkeen, Gortšakov nimitettiin hänen seuraajakseen huhtikuussa 1856.


title: Aleksandr Gortšakov

text: Ulkoasiainministeriksi tultuaan Gortšakov otti välittömästi tavoitteekseen Venäjän suurvalta-aseman palauttamisen ja pyrki parantamaan maan suhteita Ranskaan ja Preussiin. Vastaavasti hän antoi suhteiden Itävaltaan kylmentyä. Puolan kapinan murskaaminen vuonna 1863 tosin viilensi Venäjän ja Ranskan välit, mutta suhteiden rakennus Preussin suuntaan onnistui paremmin. Tyytyväisenä tsaari Aleksanteri II nimitti Gortšakovin myös valtakunnan kansleriksi vuonna 1866. Saksan–Ranskan sodan aikana 1870–1871 Venäjä sai Gortšakovin ansiosta kumottua Krimin sodan jälkeiseen Pariisin rauhansopimukseen sisältyneet rajoitukset, jotka kielsivät sitä pitämästä sotalaivastoa Mustallamerellä tai linnoittamasta meren rannikoita.


title: Aleksandr Gortšakov

text: Vuonna 1873 Venäjä solmi Saksan ja Itävalta-Unkarin kanssa kolmen keisarin liittona tunnetun löyhän puolustusliiton. Gortšakovin ja Saksan valtakunnankansleri Otto von Bismarckin välille syntynyt kilpailuasetelma kuitenkin haittasi liiton toimintaa, eikä Gortšakov kyennyt estämään liiton hajoamista vuonna 1875 puhjenneen Balkanin kriisin jälkeen. Samoihin aikoihin hänen otteensa alkoi heiketä eikä hän kyennyt estämään panslavismin vaikutuksen voimistumista Venäjän ulkopolitiikassa. Turkin sodan jälkeen Gortšakovin alaisena palvellut kreivi Nikolai Ignatjev pääsi sanelemaan turkkilaisille ankarat San Stefanon rauhanehdot, jotka muut Euroopan suurvallat vuorostaan kumosivat Berliinin kongressissa ja korvasivat Venäjälle vähemmän edullisilla ehdoilla. Gortšakov ei kyennyt estämään näitäkään tapahtumia ja piti Berliinin kongressia uransa pahimpana epäonnistumisena. Viimeisinä vuosinaan hän ei huonon terveytensä vuoksi enää juurikaan osallistunut kansainvälisiin tapaamisiin ja jätti vuonna 1880 ulkopolitiikan hoidon apulaiselleen Nikolai Giersille. Gortšakov luopui muodollisesti virastaan huhtikuussa 1882.


title: Aleksandr Gortšakov

text: Aleksandr Gortšakov oli kenraali Mihail Gortšakovin serkku.


title: Jūrė (kylä)

text: Jūrė on kylä Lounais-Liettuassa, Marijampolėn läänissä, Kazlų Rūdan kunnassa lähellä Venäjän (Kaliningradin alue) ja Puolan rajaa. Vuonna 2001 kylässä asui 558 asukasta.


title: Bagotoji

text: Bagotoji on kylä Lounais-Liettuassa, Marijampolėn läänissä, Kazlų Rūdan kunnassa lähellä Venäjän (Kaliningradin alue) rajaa. Vuonna 2001 kylässä asui 426 asukasta.


title: Ąžuolų Būda

text: Ąžuolų Būda on kylä Lounais-Liettuassa, Marijampolėn läänissä, Kazlų Rūdan kunnassa lähellä Venäjän (Kaliningradin alue) rajaa. Vuonna 2001 kylässä asui 363 asukasta.


title: Bebruliškė

text: Bebruliškė on kylä Lounais-Liettuassa, Marijampolėn läänissä, Kazlų Rūdan kunnassa lähellä Venäjän (Kaliningradin alue) rajaa. Vuonna 2001 kylässä asui 300 asukasta.


title: Plutiškės

text: Plutiškės on kylä Lounais-Liettuassa, Marijampolėn läänissä, Kazlų Rūdan kunnassa lähellä Venäjän (Kaliningradin alue) rajaa. Vuonna 2001 kylässä asui 295 asukasta.


title: Jankai

text: Jankai on kylä Lounais-Liettuassa, Marijampolėn läänissä, Kazlų Rūdan kunnassa lähellä Venäjän (Kaliningradin alue) rajaa. Vuonna 2001 kylässä asui 386 asukasta.


title: Būda

text: Būda on kylä Lounais-Liettuassa, Marijampolėn läänissä, Kazlų Rūdan kunnassa lähellä Venäjän (Kaliningradin alue) rajaa. Vuonna 2001 kylässä asui 233 asukasta.


title: Giedručiai

text: Giedručiai on kylä Lounais-Liettuassa, Marijampolėn läänissä, Šakiain kunnallispiirissä lähellä Venäjän (Kaliningradin alue) rajaa. Vuonna 2001 kylässä asui 825 asukasta.


title: Girėnai

text: Girėnai on kylä Lounais-Liettuassa, Marijampolėn läänissä, Šakiain kunnallispiirissä lähellä Venäjän (Kaliningradin alue) rajaa. Vuonna 2001 kylässä asui 711 asukasta.


title: Nikolai Ignatjev

text: Nikolai Pavlovitš Ignatjev (29. tammikuuta 1832 Pietari – 3. heinäkuuta 1908 Krupodernitsin tila, Kiovan kuvernementti) oli venäläinen kreivi, kenraali ja panslavismia kannattanut diplomaatti, jolla oli suuri vaikutus Venäjän keisarikunnan ulkopolitiikkaan varsinkin Aasian sekä Balkanin suunnalla Aleksanteri II:n hallituskaudella. Hän toimi lopuksi Venäjän sisäministerinä vuosina 1881–1882.


title: Nikolai Ignatjev

text: Ignatjev palveli 17-vuotiaasta alkaen kaartinupseerina. Hänet nimitettiin pääesikuntaan vuonna 1852 ja ylennettiin everstiksi 1856. Hänen diplomaattiuransa alkoi samana vuonna osallistumisesta Krimin sodan jälkeiseen Pariisin rauhankonferenssiin, jossa hän oli mukana määrittelemässä Venäjän ja Tonavan ruhtinaskuntien välistä rajaa. Ignatjev nimitettiin samoihin aikoihin myös Venäjän sotilasattaseaksi Lontooseen. Vuonna 1858 hän johti Keski-Aasiaan suunnannutta retkikuntaa, joka solmi ystävyys- ja kauppasopimuksen Buharan kaanin kanssa. Sen jälkeen hänet nimitettiin aluelaajennuksia suunnitelleen Itä-Siperian kuvernööri Nikolai Muravjovin diplomaattiseksi neuvonantajaksi.


title: Nikolai Ignatjev

text: Vuonna 1859 Ignatjev lähetettiin Pekingiin solmimaan Kiinan ja Venäjän välistä rajasopimusta, mutta neuvottelut eivät aluksi edenneet. Englantilais-ranskalaisen armeijan piirittäessä kaupunkia vuonna 1860 kiinalaiset kuitenkin taipuivat 14. marraskuuta allekirjoitettuun Venäjälle edullisen Pekingin sopimukseen, jolla Venäjä sai haltuunsa kaikki Amur- ja Ussurijokien sekä Tyynen valtameren väliin jääneet maa-alueet. Tämä mahdollisti muun muassa Vladivostokin kaupungin perustamisen Tyynenmeren rannalle.


title: Nikolai Ignatjev

text: Kiinasta palattuaan Ignatjev sai nimityksen Venäjän ulkoministeriön Aasian-osaston johtajaksi ja 1864 suurlähettilääksi Konstantinopoliin. Panslavistina hän halusi vapauttaa Balkanin kristityt slaavilaiset kansat Ottomaanien vallasta ja yllytti vuosina 1876–1877 Serbian ruhtinaskuntaa sotaan ja bulgaareja kapinaan turkkilaisia vastaan. Vaikka molemmat hankkeet epäonnistuivat, Venäjä löi Turkin sodassa 1877–1878 ja Ignatjev pääsi sanelemaan Venäjälle edulliset San Stefanon rauhanehdot. Niihin sisältyi muun muassa Serbian täydellinen itsenäisyys ja Bulgarian valtion perustaminen. Muut Euroopan suurvallat kuitenkin muuttivat rauhansopimuksen sisältöä Berliinin kongressissa (1878) Venäjälle selvästi epäedullisemmaksi, minkä jälkeen Ignatjev joutui eroamaan tehtävistään. Hänet kuitenkin ylennettiin kenraaliksi.


title: Nikolai Ignatjev

text: Noustuaan vuonna 1881 Venäjän hallitsijaksi Aleksanteri III nimitti Ignatjevin sisäministeriksi. Kansallismielisenä konservatiivina Ignatjev määräsi tiukkojen keinojen käytöstä mahdollisen kumouksen syttyessä ja salli juutalaisvastaiset pogromit. Hän toteutti kuitenkin myös joitain aiemmin valmisteltuja vapaamielisempiä uudistuksia. Vuonna 1882 hän ehdotti historiallisten zemski sobor -maapäivien uudelleenperustamista. Perustuslaillista hallintoa vastustanut Aleksanteri III kavahti ideaa ja erotti Ignatjevin ministerintehtävistä toukokuussa 1882. Ignatjev ei sen jälkeen toiminut enää merkittävässä asemassa, joskin hän johti vuonna 1884 Keski-Aasian kuvernementtien hallinnon uudistamista suunnitellutta komiteaa. Lisäksi hän oli vuodesta 1888 panslavistien Slaavilaisen hyväntekeväisyysseuran puheenjohtaja.


title: Nikolai Ignatjev

text: Nikolai Ignatjevin poika Pavel Ignatjev toimi Nikolai II:n aikana ministerinä.


title: Kolme aitaa (ympäristöteos)

text: Kolme aitaa on Denise Zieglerin ympäristöteos Hilapellon puistossa, Konalassa Helsingissä. Kolmiosainen teos paljastettiin vuonna 2010.


title: Kolme aitaa (ympäristöteos)

text: Teos koostuu kolmesta puiston nurmikolle sijoitetusta aidasta. Yhden betonista ja teräsverkoista rakentuvan aidan malli on peräisin Meilahden sairaala-alueelta 1960-luvulta. Toinen teräsputkista ja betonista koostuva funkis-tyylinen malli on Töölön Topeliuksenkadulta. Kolmas aita rakentuu kivitolpista sekä ketjusta, ja se on peräisin Kallion kirjaston edustalta.


title: Kolme aitaa (ympäristöteos)

text:
Denise Ziegler tutki Helsingin kaupungin aitoja ja havaitsi, että aitojen funktio vaihtelee eri puolilla kaupunkia. Helsingin keskustan tuntumassa on enemmän kukkapenkkien tai tonttien rajoja merkitseviä koristeellisia aitoja. Helsingin reuna-alueilla on enimmäkseen näkösuojaksi ja kulun estämiseksi rakennettuja aitoja. Teoksen ideana onkin siirtää Helsingin keskustan aitoja kaupungin reuna-alueelle.
Ympäristötaiteen säätiö palkitsi "Kolme aitaa" -teoksen Vuoden ympäristötaideteos 2010 -kunniakirjalla. Säätiö perusteli teoksen valintaa sen moniulotteisuudella. Palkinnon jakotilaisuudessa säätiön valtuuskunnan puheenjohtaja Marjatta Erwe totesi muun muassa:


title: Kolme aitaa (ympäristöteos)

text: ""Kolme aitaa rytmittää kauniisti avaraa puistoa sijaitsemalla pitkän puiston suoraviivaisen jalankulkureitin lähettyvillä. Ilmaisultaan yksinkertaiset, keskenään erilaiset aidat eivät dominoi tilaa, ne voi myös kokea erikseen veistoksellisina elementteinä. Vapaasti, ilman aidalle kuuluvaa rajaamisen tai estämisen tehtävää ne myös herättävät kysymyksiä – niinkuin taiteen tuleekin."""


title: Kolme aitaa (ympäristöteos)

text: Teos on Helsingin taidemuseon tilaama ja pystyttämä. Sen taustalla on taidemuseon käynnistämä niin sanottu alueellinen taideprojekti, jonka tavoitteena oli tuoda taidetta myös helsinkiläisten asuinalueille. Projektissa kukin taiteilija sai oman alueensa, jonne taiteilija sai ideoida teoksen itse valitsemaansa paikkaan. Denise Zieglerin teos on projektin hengen mukaisesti varta vasten paikkaansa suunniteltu.


title: Kolme aitaa (ympäristöteos)

text: Teoksen toteuttamisen aikana Helsingin taidemuseo oli yhteydessä Konala-seuraan ja järjesti taiteilijan kanssa aita-aiheisen pedagogisen projektin paikallisen Hilapellon ala-asteen oppilaille.


title: Kumanomaru

text: Kumanomaru () oli keisarillisen Japanin armeijan lentokannella varustettu maihinnousutukialus toisessa maailmansodassa. Alus valmistui niin myöhään, ettei se ehtinyt osallistua varsinaisiin sotatoimiin.


title: Kumanomaru

text: Alus tilattiin Hitachi Shipbuildingilta Innoshimasta tyypin M rahtialuksena. Sen köli laskettiin 15. elokuuta 1944. Keisarillisen Japanin armeija lunasti aluksen muutettavaksi maihinnousutukialukseksi luokiteltuna tyypin B maihinnousualukseksi. Alus laskettiin vesille 28. tammikuuta 1945 nimellä "Kumanomaru" ja se valmistui 31. maaliskuuta.


title: Kumanomaru

text: Muutostöiden jälkeen alus kykeni kuljettamaan jopa kaksitoista 17,1 metrin (56 jalan) tai kolmetoista 14 metrin maihinnousualusta. Ne laskettiin veteen kiskoja pitkin perästä kahden suuren oven kautta. Alus kykeni myös kuljettamaan kahdeksasta 37:ään lentokonetta sen mukaan kuinka monta maihinnousualusta aluksella oli. Alukselle oli rakennettu 110 metriä pitkä ja 21,3 metriä leveä lentokansi, jolle lentokoneet voitiin siirtää ruumasta takaosaan sijoitetun hissin avulla. Lentokoneet kykenivät nousemaan alukselta, mutta lasketutuminen ei ollut lyhyyden vuoksi mahdollista.


title: Kumanomaru

text: Toisen maailmansodan päättyessä 15. elokuuta alus antautui liittoutuneille. Syyskuusta 1945 alkaen aina vuoteen 1947 saakka alus kuljetti kotiutettuja joukkoja Tyynenmeren alueelta Japaniin. Alus myytiin 1947 Kawasaki Kisen K. K. Linelle, joka muunsi sen kauppalaivaksi. Alus romutettiin vuonna 1948.


title: Yamashiomaru

text: Yamashiomaru oli keisarillisen Japanin armeijan Yamashiomaru-luokan lentokoneidenkuljetualus toisessa maailmansodassa.


title: Yamashiomaru

text: Nippon Yusen Kaisha -yhtiön Yamashita Line tilasi Mitsubishin Yokohaman telakalta tyypin 2TL -tankkerin ja sen köli laskettiin 19. heinäkuuta 1944. Alus laskettiin vesille 14. marraskuuta ja se valmistui seuraavan vuoden alussa 27. tammikuuta 1945.


title: Yamashiomaru

text: Alus oli Jokohaman satamassa 17. helmikuuta 1945, kun Yhdysvaltain laivaston Task Force 58:n lentokone havaitsi sen ja upotti aluksen pommeillaan. Aluksen hylky nostettiin ja se romutettiin Yokohamassa 1947.


title: Veršiai

text: Veršiai on kylä Lounais-Liettuassa, Marijampolėn läänissä, Šakiain kunnallispiirissä lähellä Venäjän (Kaliningradin alue) rajaa. Vuonna 2001 kylässä asui 589 asukasta.


title: Sintautai

text: Sintautai on kylä Lounais-Liettuassa, Marijampolėn läänissä, Šakiain kunnallispiirissä lähellä Venäjän (Kaliningradin alue) rajaa. Vuonna 2001 kylässä asui 586 asukasta.


title: Stotis

text: Stotis on kylä Lounais-Liettuassa, Marijampolėn läänissä, Vilkaviškisin kunnallispiirissä lähellä Venäjän (Kaliningradin alue) rajaa. Vuonna 2001 kylässä asui 571 asukasta.


title: Suomen kuningaskuntahanke (1742)

text: Suomen kuningaskuntahanke vuonna 1742 on huonosti tunnettu tapahtuma Suomen historiassa. Hanke tapahtui hattujen sotaa seuranneen niin sanotun pikkuvihan aikana, jolloin Venäjä miehitti Ruotsilta valtaamaansa Suomea. Venäjän keisarinna Elisabet antoi tällöin niin sanotun Elisabetin manifestin, jossa hän lupasi tehdä Suomesta itsenäisen kuningaskunnan. Suomen kuninkaaksi ehdotettiin saksalaista Holstein-Gottorpin herttuaa Karl Peter Ulrichia, josta myöhemmin tuli Venäjän kruununperijä ja tsaari Pietari III. Turkuun kutsuttiin Suomen säätyjen edustajat ja pidettiin Turun maapäivät.


title: Suomen kuningaskuntahanke (1742)

text: Elisabetin manifesti oli Venäjän juuri valtaan nousseen keisarinnan 18. maaliskuuta 1742 antama julistus, jota venäläiset levittivät sodan aikana suomenkielisinä käännöksinä suomalaisille. Se sisälsi lupauksen, että Venäjä antaisi Suomelle itsenäisyyden, jos suomalaiset luopuisivat taistelusta. Tutkijat ovat kiistelleet, oliko lupauksessa mitään perää. Lupaukseen ei Venäjän tarvinnut enää palata, kun sen sodankäynti sujui menestyksekkäästi. Se johti Suomen miehittämiseen, jota kutsutaan pikkuvihaksi. Elisabetin manifestilla ja sen jälkeisillä maapäivillä arvellaan olleen merkitystä suomalaisten asennoitumiseen myöhemmissä tapahtumissa, kuten Anjalan liitto ja Porvoon valtiopäivät.


title: Suomen kuningaskuntahanke (1742)

text: Vieläkään ei tiedetä manifestin takana olevia keisarinna Elisabetin aikomuksia. Yksi tekijä on kuitenkin ollut, ettei hän tiennyt vihollisarmeijan sotakelpoisuutta. Kun Lappeenrannan taistelu oli osoittanut Ruotsin taistelutahdon horjuvan, keisarinnan oli järkevä pyrkiä horjuttamaan sitä entisestään. Suomen itsenäisyysajatus heikensikin erityisesti upseeriston taistelumoraalia. Venäjä oli tosin muutenkin ajatellut, että Ruotsin ja Venäjän raja saataisiin rauhoitetuksi väliin perustettavan puskurivaltion avulla. Ajateltiin, että puskuri olisi vakaa vain, jos kansa omaehtoisesti haluaisi itsenäisyyden. Sen vuoksi Venäjä edellytti, että aloitteen tuli lähteä suomalaisilta itseltään.


title: Suomen kuningaskuntahanke (1742)

text: Lupaus oli aktiivisesti voimassa kesän 1742 ajan. Kun Ruotsin armeijan 16 000 miestä antautui Helsingissä, Elisabet tosiasiassa petti lupauksen mutta ilmoitti kuitenkin, että asiaan voidaan palata, jos Suomen säädyt sitä tahtovat ja jos Suomi pystyy myös taloudellisesti seisomaan omilla jaloillaan. Kun Suomi joutui pikkuvihan ajaksi Venäjän miehittämäksi, keisarinna järjesti Vaasan maapäivät, jotka oli tarkoitus avata 28. syyskuuta 1742. Niiden avulla Venäjä halusi järjestää miehitysajan hallintoa. Suomen valtiollista asemaa ei käsitelty. Kokousta johti Venäjän edustajana kenraali von Kinderman. Esityslistalla oli 11 kohtaa, esimerkiksi Venäjän armeijan huoltotarpeet ja postinkuljetuksen järjestäminen. Maapäivien alku kuitenkin viivästyi, kun papisto vetosi Elisabetin manifestiin, jonka lupaukset he halusivat selitettävän totta tarkoittaviksi. Kenraali von Kindermann vakuutti asian olevan niin. Lopulta noin viikon mittainen kokous pidettiin lokakuussa.


title: Suomen kuningaskuntahanke (1742)

text: Valtiollisen aseman kannalta merkittävämpi kokous oli Turun maapäivät, jonka kenraali Keith kutsui koolle lokakuun 18. päiväksi 1742. Paikalla oli Suomen vaikutusvaltaisimpia henkilöitä. Erityisesti pohdittiin virkamies- ja kielioloja, sillä varsinaissuomalaiset vaativat vain suomalaisten nimittämistä alueen virkoihin. Päähuomio kuitenkin kohdistui siihen, että kokous valitsi lähetystön keisarinnan puheille. Tarkoitus oli pyytää keisarinnalta herttua Karl Peter Ulrichia Suomen hallitsijaksi. Keisarinna kuitenkin ilmoitti, ettei hän halua keskustella hallitsijakysymyksestä eikä ota lähetystöä vastaan.


title: Suomen kuningaskuntahanke (1742)

text: Turun maapäivillä venäläiset ilmoittivat, että he haluavat parantaa Suomessa suomen kielen käyttöä valtionhallinnossa ja että Suomesta tulisi itsenäinen kuningaskunta. Poliittinen tilanne kuitenkin muuttui nopeasti ja itsenäinen Suomi hävisi nopeasti Venäjän suunnitelmista. Kyseisen hankkeen lyhytikäisyydestä kertonee se, että suomalaisten delegaatio ei edes ehtinyt valmistautua ja lähteä Pietariin ennen kuin Venäjän keisarinna Elisabet jo ilmoitti, ettei ota lähetystöä vastaan. Suomen kuninkaaksi valittu Holstein-Gottorpin herttua ei luultavasti koskaan saanut tietää valinnastaan Suomen kuninkaaksi.


title: Suomen kuningaskuntahanke (1742)

text: Karl Peter Ulrichista tuli myöhemmin Venäjän keisari ja hänen jälkeläisistään vuoden 1809 jälkeen myös Suomen suuriruhtinaita. Toinen Holstein-Gottorpin suvun haara puolestaan nousi vuonna 1751 Ruotsin valtaistuimelle.


title: Paežeriai

text: Paežeriai on kylä Lounais-Liettuassa, Marijampolėn läänissä, Vilkaviškisin kunnallispiirissä lähellä Venäjän (Kaliningradin alue) rajaa. Vuonna 2001 kylässä asui 376 asukasta.


title: Black Dog Barking

text: Black Dog Barking on australialaisen hard rock -yhtye Airbournen kolmas studioalbumi. Albumi julkaistiin Euroopassa ja Australiassa 20. toukokuuta 2013 ja maailmanlaajuisesti 21. toukokuuta 2013.


title: Black Dog Barking

text: Albumi nousi Suomen virallisen listan sijalle 12.


title: Allan Simonsen (autourheilija)

text: Allan Simonsen (5. heinäkuuta 1978 Odense, Tanska – 22. kesäkuuta 2013 Le Mans, Ranska) oli tanskalainen autourheilija. Hän aloitti kilpauransa vuonna 1999 Tanskan Formula Ford -sarjassa voittaen sarjan mestaruuden. Vuonna 2007 Simonsen voitti Itävallan GT -luokan mestaruuden ja vuonna 2009 Aasian Le Mans -sarjan GT2-luokan mestaruuden.


title: Allan Simonsen (autourheilija)

text: Vuodesta 2007 lähtien Simonsen kilpaili Le Mansin 24 tunnin kilpailussa. Hän oli ensimmäisellä kerralla luokkansa kolmas ja vuonna 2010 luokkansa toinen.


title: Allan Simonsen (autourheilija)

text: Vuonna 2013 Simonsen menehtyi vammoihin, jotka hän sai Le Mansin kilpailussa ajettuaan rajusti reunakaiteeseen.


title: Shimanemaru

text: Shimanemaru () oli keisarillisen Japanin laivaston Shimanemaru-luokan lentokoneidenkuljetusalus toisessa maailmansodassa.


title: Shimanemaru

text: Alus tilattiin tyypin 1TL tankkerina Kawasakin telakalta Kōbesta. Sen köli laskettiin 8. kesäkuuta 1944, ja alus laskettiin vesille saman vuoden lopulla 17. joulukuuta. Alus valmistui 28. helmikuuta 1945.


title: Shimanemaru

text: Alus upposi 24. heinäkuuta 1945 Shidonlahdella Kagawan prefektuurin lähellä, kun brittiläinen lentokone havaitsi ja pommitti alusta. Alus myöhemmin nostettiin ja romutettiin Naniwassa vuonna 1948.


title: Ison koiran kääpiögalaksi

text: Ison koiran kääpiögalaksi on oletettu epäsäännöllinen galaksi Ison koiran tähdistössä 25 000 valovuoden päässä maasta. Galaksi on Linnunradan kiertolainen ja lähin naapurigalaksi. Joidenkin tutkimusten mukaan kyseessä ei kuitenkaan olisi oma galaksinsa, vaan osa Linnunradan kiekkoa.


title: Ison koiran kääpiögalaksi

text: Galaksi sisältää noin miljardi tähteä, joista suhteellisen suuri osa on punaisia jättiläisiä.


title: Ison koiran kääpiögalaksi

text: Tähtitieteilijät uskovat, että Linnunradan painovoima on parhaillaan hajottamassa galaksia. Tiettyjen pallomaisten tähtijoukkojen, kuten Messier 79:n, uskotaan alun perin kuuluneen kääpiögalaksiin.


title: Ison koiran kääpiögalaksi

text: Astronomers find nearest galaxy to the Milky Way


title: Émile Coué

text: Émile Coué (1857–1926) oli ranskalainen apteekkari. Hän kehitti huomiota herättäneen itsesuggestiomenetelmän, jolla voi lieventää neuroosien oireita.


title: Giedriai

text: Giedriai on kylä Lounais-Liettuassa, Marijampolėn läänissä, Vilkaviškisin kunnallispiirissä lähellä Venäjän (Kaliningradin alue) rajaa. Vuonna 2001 kylässä asui 565 asukasta.


title: Dvarnieji

text: Dvarnieji on kylä Lounais-Liettuassa, Marijampolėn läänissä, Vilkaviškisin kunnallispiirissä lähellä Venäjän (Kaliningradin alue) rajaa. Vuonna 2001 kylässä asui 554 asukasta.


title: Lukšiai

text: Lukšiai on kauppala Lounais-Liettuassa, Marijampolėn läänissä, Šakiain kunnallispiirissä lähellä Venäjän (Kaliningradin alue) rajaa. Vuonna 2001 kauppalassa asui 1651 asukasta.


title: Lekėčiai

text: Lekėčiai on kauppala Lounais-Liettuassa, Marijampolėn läänissä, Šakiain kunnallispiirissä lähellä Venäjän (Kaliningradin alue) rajaa. Vuonna 2001 kauppalassa asui 1040 asukasta.


title: Charles (jalkapalloilija)

text: Charles Dias de Oliveira, yleensä vain Charles (s. 4. huhtikuuta 1984 Belém, Brasilia) on brasilialainen jalkapalloilija. Hän edustaa Espanjan Primera Divisiónissa pelaavaa Málagaa ja on pelipaikaltaan hyökkääjä.


title: Charles (jalkapalloilija)

text: 15. kesäkuuta 2015 Charlesin ilmoitettiin siirtyvän Celtasta andalusialaisseura Málagaan korvaamaan seurasta pois siirtynyttä Juanmita.


title: Griškabūdis

text: Griškabūdis on kauppala Lounais-Liettuassa, Marijampolėn läänissä, Šakiain kunnallispiirissä lähellä Venäjän (Kaliningradin alue) rajaa. Vuonna 2001 kauppalassa asui 1 024 asukasta.


title: Barzdai

text: Barzdai on kauppala Lounais-Liettuassa, Marijampolėn läänissä, Šakiain kunnallispiirissä lähellä Venäjän (Kaliningradin alue) rajaa. Vuonna 2001 kauppalassa asui 472 asukasta.


title: Kriūkai

text: Kriūkai on kauppala Lounais-Liettuassa, Marijampolėn läänissä, Šakiain kunnallispiirissä lähellä Venäjän (Kaliningradin alue) rajaa. Vuonna 2001 kauppalassa asui 371 asukasta.


title: Žemoji Panemunė

text: Žemoji Panemunė on kauppala Lounais-Liettuassa, Marijampolėn läänissä, Šakiain kunnallispiirissä lähellä Venäjän (Kaliningradin alue) rajaa. Vuonna 2001 kauppalassa asui 106 asukasta.


title: Žvirgždaičiai

text: Žvirgždaičiai on kauppala Lounais-Liettuassa, Marijampolėn läänissä, Šakiain kunnallispiirissä lähellä Venäjän (Kaliningradin alue) rajaa. Vuonna 2001 kauppalassa asui 248 asukasta.


title: Pilviškiai

text: Pilviškiai on kauppala Lounais-Liettuassa, Marijampolėn läänissä, Vilkaviškisin kunnallispiirissä lähellä Venäjän (Kaliningradin alue) rajaa. Vuonna 2001 kauppalassa asui 1 493 asukasta.


title: Pajevonys

text: Pajevonys on kauppala Lounais-Liettuassa, Marijampolėn läänissä, Vilkaviškisin kunnallispiirissä lähellä Venäjän (Kaliningradin alue) ja Puolan rajaa. Vuonna 2001 kauppalassa asui 576 asukasta.


title: Vištytis (kauppala)

text: Vištytis on kauppala Lounais-Liettuassa, Marijampolėn läänissä, Vilkaviškisin kunnallispiirissä lähellä Venäjän (Kaliningradin alue) ja Puolan rajaa. Vuonna 2001 kauppalassa asui 566 asukasta.


title: Aso (1945)

text: Aso () oli keisarillisen Japanin laivaston keskeneräiseksi jäänyt Unryū-luokan lentotukialus toisessa maailmansodassa.


title: Aso (1945)

text: Alus tilattiin Kuren laivastontelakalta ja sen köli laskettiin 8. kesäkuuta 1943. Alus laskettiin vesille 1. marraskuuta 1944. Aluksen rakennustyöt lopetettiin 9. marraskuuta 1944 sen ollessa 60-prosenttisen valmis. Alus upotettiin heinäkuussa 1945 Kurahashi-Jiman lähistöllä. Myöhemmin alus nostettiin, ja se romutettiin 21. joulukuuta 1946 – 26. huhtikuuta 1947 välisenä aikana.


title: Ikoma (1945)

text: Ikoma () oli keisarillisen Japanin laivaston keskeneräiseksi jäänyt Unryū-luokan lentotukialus toisessa maailmansodassa.


title: Ikoma (1945)

text: Alus tilattiin Kawasakin Kōben telakalta ja sen köli laskettiin 5. heinäkuuta 1943. Alus laskettiin vesille 17. marraskuuta 1944. Alus oli 60-prosenttisen valmis, kun rakennustyöt lopetettiin 9. marraskuuta 1944. Alus romutettiin 4. heinäkuuta 1946 – 10. maaliskuuta 1947 välisenä aikana.


title: Vozroždenije

text: Vozroždenije (ven. Возрождение) on venäläisen folk metal -yhtyeen Arkonan ensimmäinen täyspitkä albumi, joka julkaistiin 20. huhtikuuta 2004.


title: Johan Creutz

text: Johan Creutz (1651–1726) oli suomalainen valtaneuvos ja Turun hovioikeuden presidentti. Hänestä tuli 1680 Karjalan laamanni ja 1703 Hämeen-Uudenmaan läänin maaherra. Vuonna 1713 hän pakeni isonvihan jaloista Ruotsiin. Hänestä tuli maamarsalkka, ja hän liittyi yksinvaltaa vastustaneeseen oppositioon. Hän sai 1719 nimityksen Turun hovioikeuden presidentiksi.


title: Johan Creutz

text: Creutzin isä oli Lorentz Creutz.


title: NHL-kausi 1942–1943

text: NHL-kausi 1942–1943 oli National Hockey Leaguen historian 26. kausi. Sen aikana kuusi NHL-joukkuetta pelasi kukin 50 runkosarjaottelua. Stanley Cupin voitti Jack Adamsin valmentama Detroit Red Wings, joka kukisti finaalisarjassa Boston Bruinsin otteluvoitoin 4–0. Kyseessä oli Red Wingsin seurahistorian kolmas Stanley Cup -mestaruus.


title: NHL-kausi 1942–1943

text: Runkosarjan piste- ja maalipörssin voitti Chicago Black Hawksia edustanut Doug Bentley. Bentley keräsi 50 ottelussa yhteensä 73 tehopistettä, joista 33 oli maaleja ja 40 syöttöpisteitä. Arvokkaimmalle pelaajalle myönnettävän Hart Trophyn puolestaan sai Boston Bruinsin keskushyökkääjä Bill Cowley.


title: NHL-kausi 1942–1943

text: Pudotuspelien pistepörssin voittaja oli Detroit Red Wingsin Carl Liscombe. Hän teki 10 pudotuspeliottelussa 14 tehopistettä, joista 6 oli maaleja ja 8 maaliin johtaneita syöttöjä. Parhaalle tulokkaalle annettavan Calder Memorial Trophyn sai Toronto Maple Leafsin Gaye Stewart. Hän keräsi kauden aikana 47 tehopistettä, joista 24 oli maaleja ja 23 syöttöpisteitä.


title: NHL-kausi 1942–1943

text: "Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu."


title: NHL-kausi 1942–1943

text: "Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit"


title: Lukkiutuminen

text: Lukkiutuminen () on tilanne, jossa kaksi tai useampia prosessia ei pääse etenemään, koska ne odottavat toisiaan. Tilanne syntyy helposti ohjelmointivirheen tuloksena, kun yritetään ratkaista rinnakkaisuuden mukanaan tuomia ongelmia.


title: Lukkiutuminen

text: Lukkiutumisella on neljä välttämätöntä ja samalla riittävää ehtoa. Tämä tarkoittaa sitä, että lukkiutuminen on mahdotonta, elleivät kaikki ehdot ole tosia, ja toisaalta sitä, että lukkiutuminen ennen pitkää tapahtuu, jos kaikki ehdot ovat tosia. Ehdot ovat:Koska yhdenkin ehdon rikkominen riittää estämään lukkiutumiset, ei kaikkia ehtoja tarvitse estää. Esimerkiksi virtuaalimuistijärjestelmä rikkoo irrottamattomuusehtoa: käyttöjärjestelmä voi vapauttaa keskusmuistia ilman prosessin myötävaikutusta. Näin keskusmuistin loppuminen kesken ei voi aiheuttaa järjestelmän lukkiutumista. Sovelluksissa on tyypillistä varata resurssit aina samassa järjestyksessä, jolloin silmukkaodotusehto ei voi toteutua. Varjopuolena on se, että osa varauksista joudutaan tällöin tekemään liian aikaisin.


title: Lukkiutuminen

text: Lukkiutumista muistuttava ongelma on nälkiintyminen ().


title: NoDrama

text: NoDrama on vuonna 2006 perustettu espanjalainen alternative metal -yhtye.


title: Jepuan rautatieasema

text: Jepuan rautatieasema (, ) on rautatieliikennepaikka Pohjanmaan radalla Uudenkaarlepyyn Jepualla. Asema avattiin vuonna 1886, ja se on rakennettu Knut Nylanderin Oulun radan pysäkkien tyyppipiirustusten mukaan. Pysäkki kohotettiin asemaksi 1888, ja rakennusta laajennettiin poikkipäädyllä 1908.


title: Jepuan rautatieasema

text: Jepuan asema sijoitettiin kohtaan, jossa Oulun rata kääntyy Lapuanjokilaaksosta pohjoiskoilliseen. Aseman seutu oli alun perin harvaan asuttua, mutta ajan mittaan sen ympärille kehittyi suurempi kyläkeskus. Jepuan kirkko sijaitsee asemalta katsoen Lapuanjoen toisella puolella, jonne taaja-asutus ei levinnyt. Henkilöliikenne Jepualla lakkautettiin kuitenkin vuonna 1991 ja tavaraliikenne 2002. Matkustajalaiturit purettiin vuonna 2008. Nykyisin liikennepaikka toimii junakohtauspaikkana.


title: Ileen Getz

text: Ileen Getz (7. elokuuta 1961 – 4. elokuuta 2005) oli yhdysvaltalainen näyttelijä.


title: Ileen Getz

text: Getz tunnettiin parhaiten roolistaan Judith Draperina tilannekomediasarjassa "Kolmas kivi auringosta". Hän esiintyi yhteensä yli 30:ssä sarjan jaksossa vuosina 1996–2001. Hän oli mukana myös usean komedia- ja draamasarjan yksittäisissä jaksoissa, muun muassa "Seinfeldin", "NYPD Bluen", "Chicagon lääkäreiden" ja "70’s Show’n".


title: Ileen Getz

text: Elokuvia, joissa Getz näytteli, olivat muun muassa "Celebrity – kuuluisuus", "Paha päivä", "The Station Agent" ja "Rakkaat rikkaat ystävät", joista viimeksi mainittu sai ensi-iltansa vasta hänen kuolemansa jälkeen.


title: Ileen Getz

text: Bristolissa, Pennsylvaniassa syntynyt ja Northwestern-yliopistossa, Illinois’ssa 1980-luvulla opiskellut Getz näytteli elokuvien ja television lisäksi myös teatterissa. Hän esiintyi muun muassa Richard Greenbergin varta vasten hänelle kirjoittamassa roolissa näytelmässä "Hurrah at Last".


title: Ileen Getz

text: Getzillä oli kaksi adoptiolasta puolisonsa Mark Grinnellin kanssa. Getz kuoli syöpään New Yorkissa muutama vuorokausi ennen kuin olisi täyttänyt 44 vuotta.


title: Successive Reflexes

text: Successive Reflexes on New Yorklaisen dance-punk-yhtye Liquid Liquidin ep-albumi, joka julkaistiin vuonna 1981. Albumin kaikki kappaleet on julkaistu uudelleen kokoelma-albumeilla "Liquid Liquid" (1997) sekä "Slip in and Out of Phenomenon" (2008).


title: Juupajoen seisake

text: Juupajoen seisake () on rautatieliikennepaikka -radalla Juupajoen keskustaajamassa Korkeakoskella.


title: Juupajoen seisake

text: Seisake avattiin toukokuussa 1998 noin puolitoista kilometriä Korkeakosken asemalta Oriveden suuntaan lähemmäksi taajaman keskustaa. Seisakkeella on 80 metriä pitkä korotettu laituri, puinen odotuskatos sekä liityntäpysäköintialue. Seisakkeella pysähtyy päivittäin kaksi edestakaista Tampereen ja Keuruun välistä kiskobussivuoroa sekä yksi edestakainen vuoro Vilppulaan.


title: Max Hamburgerrestauranger

text: Max Hamburgerrestauranger AB on ruotsalainen pikaruokaketju, jonka perusti Curt Bergfors Jällivaarassa vuonna 1968. Bergforsin suvun vanhin poika, Richard Bergfors, on ollut yrityksen toimitusjohtaja vuodesta 2002 lähtien. Ketjun ravintoloita on Ruotsissa, Tanskassa, Norjassa, Puolassa ja Yhdistyneissä arabiemiraateissa; Ruotsia lukuun ottamatta ravintoloita on muutama kussakin maassa.


title: Max Hamburgerrestauranger

text: 1980-luvulle asti Max oli laajin hampurilaisravintolaketju Pohjois-Ruotsissa, ainoastaan yksi ketjun ravintola sijaitsi Norlannin ulkopuolella Drottninggatanilla Tukholmassa. Tilanne muuttui 1990-luvun aikana, kun he laajensivat yritystään valtakunnalliseksi pikaruokaketjuksi. Vuonna 2011 yrityksellä oli jo 85 ravintolaa ympäri Ruotsia, kun taas viisi vuotta aiemmin ravintoloita oli vain 40. Vuosina 2005–2010 Max laajensi toimintaansa Ruotsin länsiosiin. Yritys avasi ensimmäisen ulkomaisen ravintolansa Norjassa 12. toukokuuta 2011. Lähi-idän epäonnistuneen valloituksen jälkeen yritys on kertonut panostavansa Skandinaviaan ja harkistsee laajentumista Keski-Eurooppaan.


title: Max Hamburgerrestauranger

text: Ketju on tullut tunnetuksi ympäristöystävällistä arvoistaan ja ruotsalaisen lihan käytöstä. Moni ketjun ravintoloista tarjoaa sähköautojen latauspaikkoja ja hyödyntävät aurinkoenergiaa, ja valikoimassa on lukuisia ympäristöystävällisiä vaihtoehtoja. Toisaalta ketjua on kritisoitu siitä, että sen ravintolat sijaitsevat kaupunkien ulkopuolella ja ovat heikosti saavutettavissa ilman autoa.


title: Max Hamburgerrestauranger

text: Max on ollut edelläkävijä digitaalisten tilausratkaisujen kehittämisessä, ja moni tilaakin ateriansa mobiilisovelluksella tai ravintoloiden tilausautomaateilla. Joissakin kaupungeissa, kuten Tukholmassa ja Uumajassa, ruoka on mahdollista tilata kotiinkuljetuksella alihankkijoiden kautta.


title: Anatoli Šeljuhin

text: Anatoli Ivanovitš Šeljuhin (, 6. huhtikuuta 1930 Kostroma Neuvostoliitto – 21. lokakuuta 1995 Kostroma) oli maastohiihtäjä, joka edusti Neuvostoliittoa. Hän menestyi erityisesti pitemmillä matkoilla, kuten 50 kilometrillä.


title: Anatoli Šeljuhin

text: Ensimmäisen kerran Anatoli Šeljuhin saavutti menestystä Neuvostoliiton mestaruushiihdoissa sijoittumalla vuonna 1953 50 kilometrillä toiseksi. Seuraavana vuonna hän hiihti 15. tammikuuta Sverdlovskin hiihtokilpailuissa 50 kilometrillä kolmanneksi. Vuonna 1955 hän saavutti ensimmäisen kerran Neuvostoliiton 50 kilometrin mestaruuden. Seuraavana vuonna Cortina d’Ampezzon olympialaisissa hän sijoittui kisojen avausmatkalla 30 kilometrillä neljänneksi häviten pronssin joukkuetoverilleen Pavel Koltšinille ja sijoittui 50 kilometrillä viidenneksi. Vuosi 1958 oli Šeljuhinille menestysvuosi. Kotimaassaan hän saavutti 30 ja 50 kilometrillä maansa mestaruuden ja otti henkilökohtaisen pronssin Lahden MM-kisojen 15 kilometrillä ja oli mukana hopeaa saavuttaneessa Neuvostoliiton 4 × 10 kilometrin viestijoukkueessa. Vuonna 1959 hän saavutti maansa 50 kilometrin mestaruuden kolmatta kertaa. Seuraavana vuonna hän saavutti olympialaisten viestipronssia.


title: Asetyyliasetoni

text: Asetyyliasetoni eli 2,4-pentaanidioni (CHO) on diketoneihin kuuluva orgaaninen yhdiste. Yhdistettä käytetään orgaanisen kemian synteeseissä ja komplekseja metallien kanssa muodostavana kelatoivana yhdisteenä.


title: Asetyyliasetoni

text: Asetyyliasetoni on väritöntä nestettä. Yhdiste liukenee veteen ja sekoittuu täydellisesti orgaanisten liuottimien kanssa. Asetyyliasetonilla esiintyy keto-enolitautomeriaa. Tautomerian tasapainotila riippuu aineen olomuodossa ja liuoksena liuottimesta. Esimerkiksi nestemäisenä 20 °C:ssa 82 % prosenttia yhdisteestä on enolimuodossa ja 18 % diketonina.


title: Asetyyliasetoni

text: Asetyyliasetonin synteesiin on useita vaihtoehtoja. Teollisuudessa useimmiten käytetty tapa on isopropenyyliasetaatin isomeroiminen kuumentamalla molybdeenikatalyytin läsnä ollessa 500–600 °C:n lämpötilaan. Tuote puhdistetaan jakotislauksella. Muita tapoja valmistaa yhdistettä ovat asetonin ja etyyliasetaatin välinen Claisen-kondensaatio, etyyliasetoasetaatin ja keteenin välinen reaktio tai asetonista ja etikkahappoanhydridistä magnesiumin suolojen tai booritrifluoridin toimiessa katalyyttinä.


title: Asetyyliasetoni

text: Asetyyliasetonilla on useita käyttökohteita kemianteollisuudessa. Yhdiste reagoi muodostaen useita erilaisia heterosyklisiä yhdisteitä, joita käytetään lääkkeinä tai väriaineina. Se reagoi muun muassa hydratsiinien kanssa 3,5-dimetyylipyratsoleiksi, hydroksyyliamiinien kanssa muodostuu 3,5-dimetyyli-isoksatsoleja ja ureoiden, tioureoiden ja guanidiinien kanssa muodostuu 2,4-dimetyylipyrimidiinejä.


title: Asetyyliasetoni

text: Asetyyliasetoni on kaksihampainen ligandi ja emästen länäollessa se muodostaa monien metalli-ionien kanssa asetyyliasetonaattikelaatteja. Nämä kelaatit liukenevat veden lisäksi myös veden kanssa sekoittumattomiin liuottimiin eli asetyyliasetonia voidaan käyttää metallien erottamiseen vedestä. Metallien asetyyliasetonaattikompleksit ovat myös hyödyllisiä katalyyttejä useissa orgaanisen kemian prosesseissa.


title: Thomas A. Scott

text: Thomas Alexander Scott (28. joulukuuta 1823 – 21. toukokuuta 1881) oli yhdysvaltalainen liikemies. Hän johti Pennsylvania Railroadia, joka oli maailman suurin liikeyritys 1880-luvulla. Hänellä oli merkittävä rooli vuoden 1877 kompromississa, joka päätti rekonstruktion aikakauden Yhdysvaltain historiassa. Andrew Carnegie työskenteli nuorena Scottin alaisuudessa, ja Scottilla oli suuri vaikutus hänen uraansa.


title: Thomas A. Scott

text: Yhdysvaltain sisällissodan aikana presidentti Abraham Lincoln nimitti Scottin apulaisministeriksi sotaministeriöön. Scott järjesti joukkojen kuljetuksia ja huoltoyhteyksiä rautateillä, ja toimitti 25 000 miestä yhden vuorokauden aikana Chattanoogan taisteluun, joka päättyi Pohjoisvaltioiden voittoon.


title: Priorbank

text: Priorbank (, ) on Valko-Venäjän kymmenen suurimman pankin joukkoon lukeutuva, yksityisesti omistettu yleispankkitoimintaan keskittyvä pankki. Pankki on perustettu vuonna 1989 ja se on nykyään osa Itävallan suurinta, myös Itä-Euroopassa aktiivisesti toimivaa toimivaa Raiffeisen-pankkikonsernia. Priorbankin kotipaikka on Minsk. Vuoden 2013 alussa pankilla oli yhteensä 98 pankkikonttoria tai muuta myyntipistettä. Yhtiön henkilökuntaan kuului 2 190 ihmistä.


title: Priorbank

text: Lainamäärällä mitattuna se oli vuoden 2012 lopussa Valko-Venäjän 6. suurin pankki. Priorbank toimii erityisesti yritysrahoituksen alalla, sekä auto- ja asuntolainoituksessa. Sillä on myös yksityisasiakkaita, asiakaskuntaan kuuluu esimerkiksi yli 110 000 eläkeläistä. Pankin nettipalvelu on jo 140 000 asiakkaalla, mutta verkkomaksujen määrä pysyi vielä varsin vaatimattomana (vaihto luokkaa 13 miljoonaa EUR/kk). Pankki kertoo, että sillä oli vuonna 2012 yhteensä 691 925 asiakasta.


title: Huracán Valencia CF

text: Huracán Valencia Club de Fútbol on espanjalainen jalkapalloseura Manisesista Valencian itsehallintoalueelta. Sen edustusjoukkue pelaa maan kolmanneksi korkeimmalla sarjatasolla Segunda División B:ssä.


title: Huracán Valencia CF

text: Huracán perustettiin nykymuodossaan kesäkuussa 2011, kun joukko valencialaisia liikemiehiä osti talousvaikeuksiin ajautuneen elcheläisen Torrellano Íllicen ja siirsi seuran Manisesiin. Torrellano Íllicen sarjataso oli tuolloin Tercera División, jossa se sijoittui lohkonsa yhdeksänneksi kaudella 2010–2011. Uusi seura nousi Segunda División B:hen heinäkuussa 2011 pelaamatta otteluakaan Huracán-nimellä, kun se osti toisen Alicanten ja Castellónin vapaaksi jättämistä paikoista. Segunda División B:ssä Huracán on yltänyt Segunda Divisiónin nousukarsintoihin oikeuttaville sijoituksille. Kaudella 2011–2012 se oli lohkonsa kolmas ja kaudella 2012–2013 toinen.


title: Huracán Valencia CF

text: Huracánin kotistadion on 1 000 katsojapaikan Polideportivo Municipal de Manises. Seuran puheenjohtajana toimii paikallinen toimittaja Toni Hernández. Edustusjoukkueen lisäksi seuralla on useita juniorijoukkueita, joista alle 19-vuotiaiden joukkue ("juvenil") pelaa ikäluokan pääsarjassa División de Honorissa.


title: Kristoffer Hari

text: Kristoffer Hari (s. 23. joulukuuta 1997) on tanskalainen yleisurheilija, joka kilpailee pikajuoksussa. Hän edustaa Hvidovre AM -seuraa.


title: Kristoffer Hari

text: Hari on juossut 100 metriä parhaimmillaan aikaan 10,37 sekuntia Schweinfurtissa 22. kesäkuuta 2013. Samana päivänä hän juoksi 200 metrin ennätyksekseen 21,16 sekuntia. Hänen aikansa 100 metrillä on 15-vuotiaiden Euroopan-ennätys. Maailmanennätys on vain sadasosan hänen aikaansa parempi. Harin ennätys 200 metrillä on niin ikään hänen ikäluokkansa Euroopan-ennätys. Aiemmin kesäkuussa hän juoksi 200 metriä aikaan 20,96, mutta tuolloin myötätuulta oli liikaa.


title: Hanna Jantunen

text: Hanna Maaria Jantunen (o.s. Järvinen, s. 11. kesäkuuta 1977 Espoo) on suomalainen kestävyysjuoksija. Hän edustaa Espoon Tapioita ja hänen valmentajanaan toimii Tero Jantunen. Kalevan kisoista Jantunen on voittanut kaksi hopeaa 10 000 metrin juoksussa. Tämän lisäksi hän on voittanut kolme kultaa puolimaratonilla, kaksi kultaa maratonjuoksussa ja kaksi pronssia 6 kilometrin maastojuoksussa.


title: Brianna McNeal

text: Brianna McNeal (o.s. Rollins, s. 18. elokuuta 1991) on yhdysvaltalainen yleisurheilija, joka kilpailee pika-aitajuoksussa sekä pikajuoksussa.


title: Brianna McNeal

text: Kesäkuussa 2013 McNeal juoksi Yhdysvaltain mestaruuskilpailuissa 100 metrin aitajuoksussa ajan 12,26 sekuntia. Se sivusi tuolloin kaikkien aikojen neljänneksi nopeinta aikaa kyseisellä matkalla. Aika oli myös Yhdysvaltain ennätys. McNealin Yhdysvaltain ennätyksen rikkoi Kendra Harrison toukokuussa 2016 ajalla 12,24. 200 metrillä McNealin ennätys on 22,94 sekuntia, jonka hän juoksi huhtikuussa 2018.


title: Brianna McNeal

text: McNeal saavutti 100 metrin aitajuoksussa maailmanmestaruuden Moskovan MM-kilpailuissa 2013 ajalla 12,44. Pekingin MM-kilpailuissa 2015 hän sijoittui neljänneksi. Hän saavutti Portlandin MM-hallikilpailuissa 2016 hopeaa 60 metrin aitajuoksussa ajalla 7,82. Ennätyksensä 7,76 hän juoksi samalla paikkakunnalla muutamaa päivää aiemmin


title: Brianna McNeal

text: McNeal voitti 100 metrin aitajuoksun Yhdysvaltojen-mestaruuden 2016. Myöhemmin samana kesänä hän voitti olympiakultaa Rio de Janeirossa ajalla 12,48.


title: Brianna McNeal

text: Huhtikuussa 2017 McNeal sai yhden vuoden kilpailukiellon laiminlyötyään olinpaikkatietojensa päivittämisen. Hän oli vuoden 2016 aikana ollut kolmesti tavoittamattomissa dopingtestiin.


title: Dominic Aloysius Vendargon

text: Dominic Aloysius Vendargon (29. elokuuta 1909 – 3. elokuuta 2005) oli malesialainen roomalaiskatolinen arkkipiispa. Hänet vihittiin papiksi 8. joulukuuta 1934 ja nimitettiin Kuala Lumpurin hiippakunnan johtoon 25. helmikuuta 1955. Piispaksi vihkiminen seurasi 21. elokuuta. Pääkonsekraattorina toimi Michel Olçomendy, jota avustivat Louis-August Chorin ja Charles Joseph van Melckebeke.


title: Dominic Aloysius Vendargon

text: Kuala Lumpurista tuli 18. joulukuuta 1972 arkkihiippakunta, ja Vendargon toimi sen arkkipiispana, kunnes erosi tehtävistään 2. heinäkuuta 1983. Hän osallistui Vatikaanin toiseen kirkolliskokoukseen.


title: Antônio Muniz Fernandes

text: Antônio Muniz Fernandes (s. 11. elokuuta 1952 Princesa Isabel) on brasilialainen roomalaiskatolinen arkkipiispa. Hän liittyi karmeliittoihin 20. helmikuuta 1976 ja sai pappisvihkimyksensä 24. toukokuuta 1980. Hänet nimitettiin Guarabiran hiippakunnan johtoon 4. helmikuuta 1998, ja piispaksi vihkiminen seurasi 24. toukokuuta. Pääkonsekraattorina toimi Marcelo Pinto Carvalheria, jota avustivat José Cardoso Sobrinho ja Paulo Cardoso da Silva.


title: Antônio Muniz Fernandes

text: Muniz Fernandes sai 22. marraskuuta 2006 nimityksen Maceión arkkipiispaksi, jonka virkaan hänet asetettiin 4. helmikuuta 2007.


title: Michael Augustine

text: Michael Augustine (12. kesäkuuta 1933 Kovilanur – 4. marraskuuta 2017) oli intialainen roomalaiskatolinen arkkipiispa. Hänet vihittiin vuonna 1961 papiksi Pondicherry and Cuddaloren arkkihiippakuntaan ja nimitettiin vuonna 1978 Madras and Mylaporen arkkihiippakunnan vihkipiispaksi sekä Bararuksen titulaaripiispaksi. Piispaksi vihkiminen seurasi samana vuonna. Pääkonsekraattorina toimi Duraisamy Simon Lourdusamy, jota avustivat Anthony Rayappa Arulappa ja Venmani S. Selvanather.


title: Michael Augustine

text: Augustine sai vuonna 1981 nimityksen Velloren piispaksi ja 1992 Pondicherry and Cuddaloren arkkipiispaksi. Hän erosi tehtävistään vuonna 2004.


title: Anthony Rayappa Arulappa

text: Anthony Rayappa Arulappa (2. lokakuuta 1912 – 2. elokuuta 1996) oli intialainen roomalaiskatolinen arkkipiispa. Hänet vihittiin papiksi 19. maaliskuuta 1938 ja nimitettiin Madras and Mylaporen arkkihiippakunnan johtoon 1. helmikuuta 1966. Piispaksi vihkiminen seurasi 25. maaliskuuta. Pääkonsekraattorina toimi James Robert Knox, jota avustivat Rajarethinam Arokiasamy Sundaram ja David Maryanayagam Swamidoss Pillat.


title: Anthony Rayappa Arulappa

text: Arulappa jäi eläkkeelle 26. tammikuuta 1987.


title: David Maryanayagam Swamidoss Pillat

text: David Maryanayagam Swamidoss Pillat (11. tammikuuta 1905 Vallambury – 17. heinäkuuta 1969) oli intialainen roomalaiskatolinen piispa. Hänet vihittiin salesiaanien papiksi 7. heinäkuuta 1934 ja nimitettiin Velloren hiippakunnan johtoon 4. heinäkuuta 1956. Piispaksi vihkiminen seurasi 9. syyskuuta. Pääkonsekraattorina toimi Louis Mathias, jota avustivat Stephen Ferrando ja Rajarethinam Arokiasamy Sundaram.


title: David Maryanayagam Swamidoss Pillat

text: Swamidoss Pillat osallistui Vatikaanin toiseen kirkolliskokoukseen. Hän kuoli 64-vuotiaana virassa.


title: Neethinathan Anthonisamy

text: Neethinathan Anthonisamy (s. 3. heinäkuuta 1955 Kakkanur) on intialainen roomalaiskatolinen piispa. Hänet vihittiin papiksi Madras and Mylaporen arkkihiippakuntaan 9. toukokuuta 1987 ja nimitettiin Chinglepetin hiippakunnan johtoon 19. heinäkuuta 2002. Piispaksi vihkiminen seurasi 29. syyskuuta. Pääkonsekraattorina toimi James Masilamony Arul Das, jota avustivat Michael Augustine ja Edward Francis.


title: Estlander & Partners

text: Estlander & Partners Oy on vuonna 1991 perustettu suomalainen varainhoitoyhtiö.


title: Estlander & Partners

text: Yhtiön sijoitusstrategia perustuu systemaattisiin sijoitusstrategioihin, jotka hyödyntävät hintatrendejä ja -liikkeitä hajautetun sijoitussalkun kautta. Yhtiön sijoitusmallit sijoittaa maailmanlaajuisesti useisiin omaisuusluokkiin, kuten valuuttoihin, osakkeisiin, korkoihin ja hyödykkeisiin. Estlander & Partners toimii aktiivisesti 125 markkinalla.


title: Estlander & Partners

text: Yrityksen toimitusjohtajana toimii Mathias Österberg. Estlander & Partners Oy:llä on toimipisteet Helsingissä ja Vaasassa.


title: Estlander & Partners

text: Toimintaa valvoo Suomessa Finanssivalvonta.


title: James Masilamony Arul Das

text: James Masilamony Arul Das (14. tammikuuta 1930 Udhagamandalam – 30. elokuuta 2004) oli intialainen roomalaiskatolinen arkkipiispa. Hänet vihittiin papiksi Ootacamundin hiippakuntaan 20. joulukuuta 1955 ja nimitettiin sen johtoon 21. joulukuuta 1973. Piispaksi vihkiminen seurasi 20. helmikuuta 1974. Pääkonsekraattorina toimi Antony Padiyara, jota avustivat Packiam Arokiaswamy ja Savarinathen Iruthayaraj.


title: James Masilamony Arul Das

text: Arul Das sai 11. toukokuuta 1994 nimityksen Madras and Mylaporen arkkipiispaksi, jona hän toimi, kunnes kuoli 74-vuotiaana virassa.


title: S-Matkat

text: S-Matkat on S-ryhmän tarjoama verkkopalvelu, jonka kautta voi varata matkoja Suomeen ja ulkomaille . S-Matkat myöntää myös Bonusta S-ryhmän asiakasomistajille S-ryhmään kuuluvien hotellien, Eckerö Linen ja Pohjolan Matkan matkoista sekä osasta Aurinkomatkojen ja Viking Linen matkoista .


title: Justina Robson

text: Justina Robson (s. 1968) on brittiläinen tieteiskirjailija. Romaaneissaan Robson pohtii usein todellisuuden ja ihmisyyden luonnetta. Hänen hahmonsa etsivät usein omaa minuuttaan. Teoksissaan hän on yhdistänyt yksityiskohtaista ihmiskuvausta ja kirjoitusajankohdan tieteellisiä teorioita, kuten kvanttimekaniikkaa, tekoälyä, nanokoneita ja meemiteoriaa.


title: Justina Robson

text: Robsonin ensimmäinen novelli ilmestyi vuonna 1994. Hänen esikoisromaaninsa, kyberpunk-vaikutteinen "Silver Screen" ilmestyi 1999. Teos oli ehdokkaana British Science Fiction-, Arthur C. Clarke- ja Philip K. Dick -palkintojen saajaksi.


title: Justina Robson

text: Vuonna 2000 julkaistu "Mappa Mundi" -romaani oli Clarke-palkinnon lyhytlistalla. Kirjan teema on tietoisuuden olemus. Robson kysyy, ovatko minuus ja vapaa tahto harhoja, tarinoita joita ihmiset sepittävät itselleen ja voitaisiinko ihmiskunnan meemikentästä poistaa haitalliset meemipleksit kuten uskonto ja rasismi.


title: Justina Robson

text: Romaani "Natural History" (2003) oli BSFA- ja Dick-ehdokkaana. Myös tämä romaani käsittelee inhimillisyyden määrittelyä ja todellisuuden tulkintaa. Kirjan kuvaamassa kaukaisessa tulevaisuudessa ihmiskunta on jakautunut kahtia. Vanhoiksi apinoiksi kutsutut ihmiset ovat pysyneet lähes nykyisenkaltaisina, vaikka osa onkin tehostanut itseään erilaisilla tekniikoilla. Muokatut ovat puolestaan erilaisia keinotekoisesti synnytettyjä ihmisiä. Kriitikko Toni Jerrmanin mukaan Robson ”onnistuu ensimmäisessä avaruusoopperassaan niin hyvin, että vastaavaa on totuttu näkemään vain Iain M. Banksilta tai M. John Harrisonilta”.


title: Justina Robson

text: "Living Next-Door to the God of Love" (2005) oli BSFA-ehdokkaana. Teosta arvioitiin hyvin kunnianhimoiseksi mutta liiankin rönsyileväksi. Kuten Robsonin edellisessäkin kirjassa, juonelle keskeistä on M-teoria, joka pyrkii yhdistämään kvanttimekaniikan ja Einsteinin suhteellisuusteorian yhtenäisteoriaksi. Tässä selitysmallissa kaikkeus koostuu yhdestätoista ulottuvuudesta.


title: Justina Robson

text: Viihteellinen ja toiminnallinen romaani "Aitoa peliä" (Keeping It Real, 2006) aloittaa viisiosaisen "Kvanttipainovoima"-sarjan.


title: Justina Robson

text: Robson vieraili Suomessa Finncon-tapahtuman kunniavieraana vuonna 2006.


title: Justina Robson

text: Robsonin novellikokoelma "Heliotrope" ilmestyi 2011.


title: Anthony Lee Kok Hin

text: Anthony Lee Kok Hin (s. 20. maaliskuuta 1937 Miri) on malesialainen roomalaiskatolinen piispa. Hänet vihittiin papiksi Mirin apostoliseen vikariaattiin 2. tammikuuta 1966 ja nimitettiin Mirin hiippakunnan johtoon 30. toukokuuta 1977. Piispaksi vihkiminen seurasi 20. marraskuuta. Pääkonsekraattorina toimi Peter Chung Hoan Ting, jota avustivat Gregory Yong Sooi Ngean ja Simon Michael Fung Kui Heong.


title: Malayappan Chinnappa

text: Malayappan Chinnappa (s. 23. heinäkuuta 1937) on intialainen roomalaiskatolinen arkkipiispa. Hänet vihittiin salesiaanien papiksi 16. joulukuuta 1972 ja nimitettiin Velloren hiippakunnan johtoon 17. marraskuuta 1993. Piispaksi vihkiminen seurasi 25. tammikuuta 1994. Pääkonsekraattorina toimi Duraisamy Simon Lourdusamy, jota avustivat Marianus Arokiasamy ja Michael Augustine.


title: Malayappan Chinnappa

text: Chinnappa sai 1. huhtikuuta 2005 nimityksen Madras and Mylaporen arkkipiispaksi, jona hän toimi, kunnes jäi eläkkeelle 21. marraskuuta 2012.


title: Liquid Liquid (albumi)

text: Liquid Liquid on samannimisen dance-punk -yhtyeen esikoisjulkaisu.


title: Liquid Liquid (albumi)

text: Albumin kappaleet ”New Walk”, ”Lub Dupe” ja ”Bell Head” äänitettiin livenä Hurrahs-klubilla New Yorkissa 13. helmikuuta 1981. ”Groupmegroup” äänitettiin Man Made Studioilla, ja ”Rubbermiro” Noise N.Y.:ssä.


title: Liquid Liquid (albumi)

text: Albumin kaikki kappaleet on julkaistu uudelleen kokoelma-albumeilla "Liquid Liquid" (1997) sekä "Slip in and Out of Phenomenon" (2008).


title: Cornelius Sim

text: Cornelius Sim (s. 16. syyskuuta 1951 Seria) on bruneilainen roomalaiskatolinen piispa. Hänet vihki papiksi Anthony Lee Kok Hin 26. marraskuuta 1989. Hänet nimitettiin Brunein prefektiksi 21. marraskuuta 1997 ja apostoliseksi vikaariksi 20. lokakuuta 2004, jolloin hän sai nimityksen myös Putia in Numidian titulaaripiispaksi.


title: Cornelius Sim

text: Simin konsekroi piispaksi 21. tammikuuta 2005 Salvatore Pennacchio, jota avustivat John Ha Tiong Hock ja Anthony Lee Kok Hin.


title: Koripallo kesäolympialaisissa 2000 – naisten turnaus

text: Naisten koripalloturnaus kesäolympialaisissa 2000 alkoi 16. syyskuuta 2000 ja päättyi 29. syyskuuta 2000.


title: Zemski sobor

text: Zemski sobor () oli 1500- ja 1600-lukujen Venäjällä neuvoa-antava säätykokous, jonka tsaari tai muu korkeimman vallan edustaja saattoi halutessaan kutsua koolle. Se on mainittu Venäjän ensimmäiseksi kansanedustuslaitokseksi.


title: Zemski sobor

text: Kokouksessa olivat edustettuina ortodoksisen kirkon ja luostarilaitoksen johtajat, pajarien neuvosto sekä maanomistajien ja kaupunkien vapaiden miesten edustajia, jotka kaikki valittiin erikseen. Ensimmäiset "zemski sobor" -kokoukset kutsui koolle Iivana Julma, jonka kaudella näitä säätykokouksia oli usein. Merkittävin Iivanan aikaisista kokouksista pidettiin vuonna 1566 ja siellä käsiteltiin muun muassa käynnissä ollutta Liivinmaan sotaa. Vuoden 1584 "zemski sobor" vahvisti Fjodor I:n kohoamisen Iivanan seuraajaksi, minkä jälkeen seuraava kokous kutsuttiin koolle vasta neljäntoista vuoden kuluttua. Sekasorron aikana 1598–1613 "zemski sobor" kokoontui säännöllisesti ja käytti merkittävää valtaa: se muun muassa valitsi hallitsijaksi Boris Godunovin vuonna 1598 ja Mikael Romanovin vuonna 1613. Myöhemmät kokoukset toteuttivat joitain merkittäviä uudistuksia, mutta niiden merkitys väheni vuodesta 1622 alkaen. Viimeinen "zemski sobor" kutsuttiin koolle vuonna 1684.


title: Zemski sobor

text: 1800-luvun lopulla slavofiilit elättelivät toiveita "zemski sobor" -instituution henkiinherättämisestä, koska heidän mielestään se oli edustanut ideaalia yhteyttä hallitsijan ja kansan välillä. Sisäministeri Nikolai Ignatjev ehdotti sen uudelleenperustamista vuonna 1882, mutta keisari Aleksanteri III tyrmäsi ajatuksen ja pakotti Ignatjevin eroamaan, koska ei halunnut luoda Venäjälle perustuslaillista hallintoa.


title: John Ha Tiong Hock

text: John Ha Tiong Hock (s. 5. maaliskuuta 1947 Kuching) on malesialainen roomalaiskatolinen arkkipiispa. Hänet vihittiin papiksi Kuchingiin 14. joulukuuta 1972 ja nimitettiin sen vihkipiispaksi sekä Canapiumin titulaaripiispaksi 17. tammikuuta 1998. Piispaksi vihkiminen seurasi 6. kesäkuuta. Pääkonsekraattorina toimi Peter Chung Hoan Ting, jota avustivat Anthony Soter Fernandez ja Gregory Yong Sooi Ngean.


title: John Ha Tiong Hock

text: Ha Tiong Hock sai 21. kesäkuuta 2003 nimityksen Kuchingin arkkipiispaksi, jonka virkaan hänet asetettiin 16. heinäkuuta.


title: Joseph Hii Teck Kwong

text: Joseph Hii Teck Kwong (s. 25. kesäkuuta 1965 Sibu) on malesialainen roomalaiskatolinen piispa. Hänet vihittiin papiksi Sibun hiippakuntaan 25. maaliskuuta 1993 ja nimitettiin sen vihkipiispaksi sekä Castellum Medianumin titulaaripiispaksi 25. tammikuuta 2008. Piispaksi vihkiminen seurasi 1. toukokuuta. Pääkonsekraattorina toimi Salvatore Pennacchio, jota avustivat Dominic Su Haw Chiu ja John Ha Tiong Hock.


title: Joseph Hii Teck Kwong

text: Hii Teck Kwong sai 24. joulukuuta 2011 nimityksen Sibun piispaksi.


title: Dominic Su Haw Chiu

text: Dominic Su Haw Chiu (s. 29. toukokuuta 1939 Sibu) on malesialainen roomalaiskatolinen piispa. Hänet vihittiin papiksi 4. joulukuuta 1969 ja nimitettiin sen johtoon 22. joulukuuta 1986. Piispaksi vihkiminen seurasi 6. tammikuuta 1987. Pääkonsekraattorina toimi paavi Johannes Paavali II, jota avustivat Eduardo Martínez Somalo ja José Tomás Sánchez. Su Haw Chiu erosi tehtävistään 24. joulukuuta 2011.


title: Royappan Antony Muthu

text: Royappan Antony Muthu (7. huhtikuuta 1912 Vellicode – 19. joulukuuta 1980) oli intialainen roomalaiskatolinen piispa. Hänet vihittiin papiksi 28. maaliskuuta 1936 ja nimitettiin Velloren hiippakunnan johtoon 23. marraskuuta 1970. Piispaksi vihkiminen seurasi 21. huhtikuuta 1971. Pääkonsekraattorina toimi Anthony Rayappa Arulappa, jota avustivat Thomas Fernando ja Marianus Arokiasamy.


title: Royappan Antony Muthu

text: Muthu kuoli 68-vuotiaana virassa.


title: Pohjolan ammatillinen yhteisjärjestö

text: Pohjolan ammatillinen yhteisjärjestö (NFS, Nordens Fackliga Samorganisation; The Council of Nordic Trade Unions; lyhenne PAY) on Pohjoismainen ammattiliittojen kattojärjestö. SAK on kuulunut järjestöön vuodesta 1972.


title: Opritšnina

text: Opritšnina () oli nimitys alueille, jotka Venäjän tsaari Iivana IV Julma vuosina 1565–1572 erotti muusta valtakunnasta suoraan oman henkilökohtaisen hallintonsa alaisiksi. Näitä alueita hän hallitsi opritšnikeiksi kutsuttujen viranomaisten avulla. "Opritšnina" tarkoitti alun perin erityistä hovia, jonka kautta mainittuja alueita hallittiin. Sanalla voidaan tarkoittaa myös näiden alueiden muusta Venäjästä poikennutta hallintoa tai yleensä kyseistä ajanjaksoa Venäjän historiassa. Opritšninan ajalle oli ominaista tsaarin ja opritšnikkien terrorihallinto. Opritšnina sorti etenkin siihen kuulumatonta Venäjää, zemštšinaa, mutta kärsi pian myös itse järjestelmästä tsaarin toistuvien puhdistusten vuoksi.


title: Opritšnina

text: Opritšninaan kuuluneet alueet sijaitsivat valtakunnan pohjois- ja keskiosissa. Näiden alueiden pajarit joko surmattiin tai siirrettiin valtakunnan muihin osiin. Iivanan toimet heikensivät pajarien valtaa ja toisaalta lisäsivät keskusvallan merkitystä. Vuonna 1570 Novgorodin kaupungin asukkaat julistettiin lainsuojattomiksi ja koko kaupunki ryöstettiin. Opritšninan aikana Venäjän talous kärsi. Järjestelmä lakkautettiin noin vuonna 1572.


title: Opritšnina

text: On vaikea aina seurata epävakaan tsaari Iivanan mielenliikkeitä. Kuitenkin Venäjällä käytössä oli kollektiivinen vastuu tai sukuvastuu, ja Venäjän keskushallinnossa samoin kuin paikallishallinnossakin oli vain muutamia vahvoja ruhtinas- ja pajarisukuja, jotka olivat aviositein kytkyssä keskenään. Yksi Venäjän erityispiirteistä oli, että korkea pajarin arvo ei ollut periytyvä joskin mahdollisuus se saavuttaa oli, ruhtinaiden kaikki pojat olivat ruhtinaita, eikä muuta aatelistoa ollut. Tultaessa 1560-luvulle tsaarin epäluulo ja mahdollisten petturien ilmiantokulttuuri oli voimissaan, ja ajoittain vainoharhaiseksi kuvattu tsaari pelkäsi vallankaappausta monilta suunnilta, ei vähiten serkkunsa Staritsan Vladimirin suunalta. Myös monien palvelusaatelistoon kuuluvien oli havaittu pakenevan perivihollismaahan Liettuaan.


title: Opritšnina

text: Joulukuussa 1564 tsaari lähti viettämään Pyhän Nikolauksen päivää Kolomnan luostariin toisen vaimonsa Maria Temrjukovnan kanssa, joka oli tataarilähtöinen, mutta kristityksi kääntynyt. Iivana siunautti itsensä maan tärkeimmillä kirkonmiehillä ylimpänä metropoliitta Afanasi. Tässä yhteydessä hän otti itseltään pois ulkoiset vallan merkit: valtikan, kruunun ja keisarinviitanviitan. Kolomnan retkelle tsaari määräsi suuren määrän sillä hetkellä luotettavimpia pajareitaan ja palvelijoitaan perheineen. Kolomnasta hän siirtyi Aleksandrovskaja slobodan asuntoonsa, joka sijaitsee itään Moskovasta. Tämä saattoi näyttää siltä, että hän olisi luopunut vallasta, mutta näin ei käynyt. Hän lähetti pitkiä kirjeitä Moskovaan Afanasille. Osa niistä oli tarkoitettu pajarien, kirkon johtajien ja palvelusaateliston pelotukseksi, osa tavallisen moskovalaisrahvaan rauhoittamiseksi ja heidän vihansa lietsomiseksi pajareita vastaan.


title: Opritšnina

text: Tsaari Iivana IV jatkoi hallitsemistaan Aleksandrovskaja slobodasta, jonne hän keräsi jo omaa kaartiaan, josta tuli opritšninan selkäranka. Moskovan virastot menettivät valtansa, ja suuret määrät entisistä virkamiehistä joutui tsaarin epäsuosioon, mikä ei ollut vähäpätöinen asia. Opritšninan vastakohdaksi osa Venäjästä julistettiin zemštšinaksi. Nyt opritšninan alueen entiset valtiaat pakotettiin luopumaan maistaan hyvällä tai teloituksen uhalla. Monia pajareita ja ruhtinaita tuhottiin perheineen, osa ajettiin luostareihin. Järjestelmä oli varsin erikoinen, eikä sellaista liene toteutettu samassa laajuudessa muualla Euroopassa. Siinhän oli kyse valtiosta valtiossa siten että niistä toinen sai vapaasti ryöstää toista.


title: Opritšnina

text: Jatkuvat sotaväenotot ja jatkuvat maaseudun isäntien vaihdot johtivat tuotannon ja myös väkiluvun romahtamiseen. Edelleen tsaari Iivana menetti toistuvissa todellisten tai kuviteltujen pettureiden teloituksissaan runsaasti kykenevintä sotilasjohtoaan. Tsaarin oli lakkautettava järjestelmä, mutta se ei ilmeisesti ole tapahtunut virallisesti. Vuonna 1575 tsaarin käskykirjeellä julistettiin Tšingis kaanin jälkeläinen, Astrahanista kotoisin oleva suuriruhtinas ja 1569 edesmenneen tsaaritar Marian veljenpoika Simeon Bekbulatovitš – Venäjän suuriruhtinaaksi. Tosin Iivana piti itsellään muut arvonimensä Venäjän tsaarista alkaen.


title: Bangaloren pommi-isku 2013

text: Bangaloren pommi-isku 2013 tapahtui 17. huhtikuuta 2013, kun Intian Bangaloressa räjäytettiin moottoripyörään asetettu pommi lähellä Intian kansanpuolueen toimistotiloja. Iskussa haavoittui ainakin 16 henkilöä. Intian sisäministeriö on vahvistanut, että kyseessä oli terrori-isku, mutta iskun takana olevaa tahoa ei ole kyetty saamaan pommituksesta vastuuseen.


title: Unthinkable

text: Unthinkable on Gregor Jordanin ohjaama yhdysvaltalainen jännityselokuva, joka julkaistiin suoraan videolle vuonna 2010.


title: Unthinkable

text: Steven Arthur Younger, uudelta nimeltään Yusuf Atta Mohammed käännyttyään islamin uskoon, on sijoittanut ajastettuja ydinpommeja ympäri Yhdysvaltoja ja jättäytynyt tahallaan kiinni. Yhdysvaltain hallinto yrittää selvittää pommien sijainteja kiduttamalla Yusufia, mutta tehtävä ei osoittaudu helpoksi, sillä Yusuf ei murru. Elokuva käsittelee eettistä kysymystä siitä, mitä oikeastaan voidaan tehdä tiedon irti saamiseksi.


title: National Lampoon’s Barely Legal

text: National Lampoon’s Barely Legal (myös nimillä After School Special ja K-18) on yhdysvaltalainen komediaelokuva vuodelta 2003. Elokuvan ohjasi David M. Evans ja sen pääosia näyttelivät Erik von Detten, Tony Denman ja Daniel Farber.


title: Aleksandr Izvolski

text: Aleksandr Petrovitš Izvolski (; 18. maaliskuuta 1856 Moskova – 16. elokuuta 1919 Pariisi, Ranska) oli venäläinen kreivi ja diplomaatti, joka toimi Venäjän ulkoministerinä vuosina 1906–1910. Hänen kaudellaan Venäjä kärsi diplomaattisen tappion vuosien 1908–1909 Bosnian kriisin yhteydessä.


title: Aleksandr Izvolski

text: Izvolski kuului vanhaan puolalaistaustaiseen sukuun. Hän opiskeli Pietarin keisarillisessa lyseossa ja toimi pitkään diplomaattina Venäjän ulkomaanedustustoissa eri puolilla maailmaa. Hän oli Venäjän lähettiläänä Vatikaanissa 1894–1897, Belgradissa 1897–1900, Tokiossa 1900–1902 ja Kööpenhaminassa 1902–1906.


title: Aleksandr Izvolski

text: Izvolski nimitettiin ulkoministeriksi toukokuussa 1906. Hänen johdollaan Venäjä solmi vuonna Britannian kanssa 1907 entente cordiale -sopimuksen, joka ratkaisi maiden väliset siirtomaakiistat Tiibetissä, Afganistanissa ja Iranissa. Seuraavaksi Izvolski ryhtyi tavoittelemaan Venäjälle takaisin oikeutta kuljettaa sotalaivojaan Turkin salmien kautta Mustaltamereltä Välimerelle. Hän teki 15. syyskuuta 1908 Itävalta-Unkarin kanssa Buchlaussa sopimuksen, jonka mukaan Venäjä sallisi Itävalta-Unkarin liittää Bosnia-Hertsegovinan itseensä ja vastineeksi Itävalta-Unkari tukisi Venäjän tavoitteita Turkin salmien osalta. Sopimuksen ehdot oli kuitenkin määritelty epäselvästi, eikä Itävalta-Unkari täyttänytkään omaa lupaustaan. Sitä vastoin jo saman vuoden lokakuussa tapahtunut Bosnia-Hertsegovinan yhdistäminen Itävalta-Unkariin lisäsi sen vaikutusvaltaa Balkanilla suhteessa Venäjään. Izvolski yritti kompensoida tappiota solmimalla lokakuussa 1909 Italian kanssa yhteistyösopimuksen, jonka tarkoituksena oli estää Balkania joutumasta kokonaan yhden suurvallan vaikutuspiiriin.


title: Aleksandr Izvolski

text: Epäonnistumisten vuoksi Izvolski joutui eroamaan ulkoministerin tehtävistä syyskuussa 1910. Hänellä oli myös huonot välit pääministeri Pjotr Stolypiniin, jonka venäläistämispolitiikkaa Suomessa hän vastusti. Izvolski toimi sen jälkeen Venäjän suurlähettiläänä Pariisissa. Tässä asemassa hän pyrki tiivistämään kolmoisententen valtioiden yhteistyötä ja vaikutti muun muassa Ranskan ja Venäjän välisen laivastosopimuksen neuvotteluun vuonna 1911. Hän säilytti asemansa suurähettiläänä vielä helmikuun vallankumouksen jälkeen, mutta erosi kesäkuussa 1917, häntä lähellä olleet kadettipuolueen ministerit syrjäytettiin Venäjän hallituksesta.


title: Korkeakosken rautatieasema

text: Korkeakosken rautatieasema () on rautatieliikennepaikka -radalla Juupajoen Korkeakoskella.


title: Korkeakosken rautatieasema

text: Asema avattiin vuonna 1883 Ruovedelle kulkevan tien risteykseen. Asemarakennus rakennettiin pysäkin tyyppipiirustusten mukaan, mutta sitä laajennettiin huomattavasti vuonna 1901 Bruno Granholmin suunnitelmien mukaan.


title: Korkeakosken rautatieasema

text: Aseman ja läheisen kosken ansiosta seudulle kehittyi taaja asutuskeskus sekä nahka-, kenkä- ja puuteollisuutta. Henkilöliikenteen pysähdykset Korkeakoskella lakkautettiin vuonna 1990, mutta liikennepaikalla on vielä sahan tavaraliikennettä. Henkilöliikennettä palvelee nykyisin vuonna 1998 puolitoista kilometriä etelämmäksi avattu Juupajoen seisake.


title: Yvonne Meusburger

text: Yvonne Meusburger (s. 3. lokakuuta 1983 Dornbirn) on itävaltalainen tennispelaaja. Parhaimmillaan hän oli kaksinpelissä WTA-listan sijalla 37 maaliskuussa 2014. Hän voitti urallaan yhden WTA-turnauksen kaksinpelissä.


title: Yvonne Meusburger

text: Grand Slam -turnauksissa Meusburger pääsi parhaimmillaan kolmannelle kierrokselle. Ainoan WTA-turnausvoittonsa hän saavutti Bad Gasteinissa vuonna 2013.


title: Yvonne Meusburger

text: Hän ilmoitti uransa lopettamisesta vuoden 2014 elokuussa, Yhdysvaltain avointen ensimmäisellä kierroksella kokemansa tappion jälkeen.


title: BPS-Sberbank

text: BPS-Sberbank () on Valko-Venäjän viiden suurimman pankin joukkoon kuuluva, Sberbankin eli Venäjän suurimman pankkikonsernin tytäryhtiönä toimiva pankki. BPS-Sberbankin kotipaikka on Minsk.


title: BPS-Sberbank

text: Pankki on taustaltaan Valko-Venäjän vanhimpia; se perustettiin alun perin vuonna 1923. Neuvostoliiton aikana se toimi valtion infrastruktuurirakentamisen rahoittajana eri nimillä, esimerkiksi vuodesta 1959 se oli Neuvostoliiton rakennuspankin Valko-Venäjän haaraosasto. Vuonna 1991 tämän Valko-Venäjän valtiolle siirtyneen haarapankin pohjalta muodostettiin osakeyhtiö nimellä Belpromstroibank, ja osakkeiden kauppa avattiin, joskin määräysvalta pysyi valtiolla. Vuonna 2009 Valko-Venäjä myi 93,27 prosenttia pankin osakepääomasta Venäjän suurimmalle pankille Sberbankille ja yhtiön nimi lyhennettiin muotoon BPS-Bank. Lokakuussa 2011 pääomistaja muutti pankin nimen muotoon BPS-Sberbank.


title: BPS-Sberbank

text: Vuoden 2013 ensimmäisellä neljänneksellä se oli Valko-Venäjän 3. suurin pankki, jota suurempia olivat vain Belarusbank ja Belagroprombank.


title: Kamakuramaru

text: Kamakuramaru oli keisarillisen Japanin laivaston toisessa maailmansodassa käyttämä vuonna 1930 risteilyaluksena "Chichibumaru" vesillelaskettu joukkojenkuljetusalus.


title: Kamakuramaru

text: Nippon Yusen Kaisha (NYK) tilasi 21 000 rekisteritonnin matkustaja-aluksen Yokohama Dock Companyltä Jokohamasta. Sen rakennustyöt aloitettiin vuonna 1928, ja alus laskettiin vesille nimellä "Chichibumaru". Se aloitti palveluksensa vuonna 1930.


title: Kamakuramaru

text: Alus toimi ennen sotaa matkustajalaivana nimellä "Chichibumaru" reitillä Jokohamasta San Franciscoon. Muun muassa prinssi ja prinsessa Takamatsu matkustivat laivalla. Alus uudelleennimettiin "Titibumaruksi" vuonna 1938 ja edelleen "Kamakuramaruksi" vuonna 1939. Keisarillisen Japanin laivasto lunasti aluksen vuonna 1941 joukkojenkuljetusalukseksi ja sairaalalaivaksi. Alus oli määrä muuttaa saattuetukialukseksi, mutta se upposi 28. huhtikuuta 1943 Yhdysvaltain laivaston sukellusvene "USS Gudgeonin" torpedoimana ollessaan matkalla Manilasta Singaporeen. Aluksella olleista 2 500 sotilaasta ja siviilistä vain 465 pelastui merestä neljä päivää myöhemmin.


title: Equal

text: Equal on makeutusainemerkki, jonka valikoimaan kuuluu esimerkiksi aspartaamia, dekstroosia ja maltodekstriiniä. Tuotetta markkinoi Merisant, globaali yritys, joka omistaa myös hyvin tunnetun NutraSweetin. Ranskan Kanadassa Equal tunnetaan nimellä "Ègal".


title: Equal

text: Equal tuli markkinoille 1980-luvun alussa ja se oli sen eurooppalaisen vastineen, Canderelin, kanssa ensimmäinen asiakkaille myyty aspartaami-makeutusaine. Siihen asti oli käytettävissä vain yhtä makeutusainetta, sakariinia.


title: Simon Tonyé

text: Simon Tonyé (15. toukokuuta 1922 – 21. helmikuuta 1997) oli kamerunilainen roomalaiskatolinen arkkipiispa. Hänet vihittiin papiksi Doualaan 15. elokuuta 1955 ja nimitettiin sen koadjuuttoripiispaksi sekä Tamascanin titulaaripiispaksi 12. joulukuuta 1969. Piispaksi vihkiminen seurasi 1. helmikuuta 1970. Pääkonsekraattorina toimi Ernesto Gallina, jota avustivat Thomas Mongo ja Pierre-Célestin Nkou.


title: Simon Tonyé

text: Tonyésta tuli 29. elokuuta 1973 Doualan piispa. Douala korotettin arkkihiippakunnaksi 18. maaliskuuta 1982, ja Tonyé jatkoi sen johtamista arkkipiispana, kunnes erosi tehtävistään 31. elokuuta 1991.


title: Gabriel Simo

text: Gabriel Simo (15. maaliskuuta 1937 – 24. marraskuuta 2017) oli kamerunilainen roomalaiskatolinen piispa. Hänet vihittiin papiksi 27. maaliskuuta 1966 ja nimitettiin Doualan arkkihiippakunnan vihkipiispaksi sekä Sereddelin titulaaripiispaksi 26. tammikuuta 1987. Piispaksi vihkiminen seurasi 26. huhtikuuta. Pääkonsekraattorina toimi Donato Squicciarini, jota avustivat Simon Tonyé ja André Wouking.


title: Gabriel Simo

text: Simo sai 11. marraskuuta 1994 nimityksen Bafoussamin vihkipiispaksi.


title: Boris Stürmer

text: Boris Vladimirovitš Stürmer (, "Štjurmer"; 28. heinäkuuta 1848 – 2. syyskuuta 1917 Pietari) oli venäläinen virkamies, joka toimi Venäjän pää-, ulko- ja sisäministerinä ensimmäisen maailmansodan aikana vuonna 1916.


title: Boris Stürmer

text: Stürmer aloitti virkauransa vuonna 1872 Venäjän oikeusministeriöstä, josta hän siirtyi myöhemmin hoviministeriöön. Vuodesta 1892 hän toimi kuvernöörinä Tverissä, Novgorodissa sekä Jaroslavlissa. Hän sai 1888 kamariherran ja 1896 hovimestarin arvon. Stürmer nimitettiin 1902 sisäministeriön osastopäälliköksi ja hänestä tuli sisäministeri Vjatšeslav von Plehwen läheinen apulainen. Plehwen murhan (1904) jälkeen Stürmer vetäytyi pitkäksi aikaa aktiivisesta viranhoidosta ja toimi valtakunnanneuvoston jäsenenä.


title: Boris Stürmer

text: Suhteellisen vähän tunnettu Stürmer nimitettiin Venäjän pääministeriksi 2. helmikuuta 1916 keisarinna Aleksandran ja munkki Rasputinin tuella, joista hän oli koko virkakautensa ajan riippuvainen. Keisari Nikolai II johti sodankäyntiä rintaman lähellä ja oli sivussa hallitustoimista. Maaliskuussa Stürmer sai hoidettavakseen samanaikaisesi myös sisäministerin ja heinäkuussa vielä ulkoministerinkin tehtävät. Venäjä kärsi tuolloin inflaatiosta sekä elintarvikepulasta. Stürmerillä ei ollut omaa selkeää linjaa pääministerinä ja häntä on pidetty epäpätevänä tehtäviinsä. Häntä epäiltiin myös saksalaismieliseksi ja marraskuussa 1916 kokoontunut duuma esitti avoimesti syytöksiä häntä vastaan. Kadettipuolueen johtaja Pavel Miljukov syytti Stürmeria valtiosalaisuuksien paljastamisesta viholliselle ja Rasputinin kaltaisten ”pimeiden voimien” myötäilystä. Stürmer menetetti nyt myös keisarinnan ja Rasputinin tuen ja erosi lopulta tehtävistään 23. (10.) marraskuuta.


title: Boris Stürmer

text: Helmikuun vallankumouksen jälkeen väliaikainen hallitus pidätti Stürmerin ja hänet vangittiin Pietari-Paavalin linnoitukseen. Häntä vastaan valmisteltiin oikeudenkäyntiä valtiopetoksesta, mutta hän kuoli vankeudessa ennen kuin prosessia ehdittiin aloittaa.


title: José Vicente Conejero Gallego

text: José Vicente Conejero Gallego (s. 5. huhtikuuta 1951 Plasencia, Espanja) on argentiinalainen roomalaiskatolinen piispa. Hänet vihittiin papiksi Formosan hiippakuntaan 20. kesäkuuta 1975 ja nimitettiin sen koadjuuttoripiispaksi 5. joulukuuta 1996. Piispaksi vihkiminen seurasi 19. maaliskuuta 1997. Pääkonsekraattorina toimi Ubaldo Calabresi, jota avustivat Dante Carlos Sandrelli ja Carlos López Hernández.


title: José Vicente Conejero Gallego

text: Conejero Gallegosta tuli 14. tammikuuta 1998 Formosan piispa.


title: Eugeniusz Juretzko

text: Eugeniusz Juretzko OMI (25. joulukuuta 1939 Radzionków – 16. tammikuuta 2018) oli Kamerunissa toiminut puolalainen roomalaiskatolinen piispa. Hänet vihki papiksi Antoni Baraniak 17. toukokuuta 1964, ja hänet nimitettiin Yokadouman hiippakunnan johtoon 20. toukokuuta 1991. Piispaksi vihkiminen seurasi 8. syyskuuta. Pääkonsekraattorina toimi Jean Zoa, jota avustivat Cornelius Fontem Esua ja Gabriel Simo.


title: Joseph Djida

text: Joseph Djida OMI (8. huhtikuuta 1945 Mayo-Darlé – 6. tammikuuta 2015) oli kamerunilainen roomalaiskatolinen piispa. Hänet vihittiin papiksi 5. joulukuuta 1976 ja nimitettiin Ngaoundérén hiippakunnan johtoon 23. lokakuuta 2000. Piispaksi vihkiminen seurasi 25. helmikuuta 2001. Pääkonsekraattorina toimi Félix del Blanco Prieto, jota avustivat Antoine Ntalou ja Eugeniusz Juretzko.


title: Lino Pizzi

text: Lino Pizzi (s. 25. syyskuuta 1942 Rivara) on italialainen roomalaiskatolinen piispa. Hänet vihittiin papiksi 18. kesäkuuta 1966 ja nimitettiin Forlì-Bertinoron hiippakunnan johtoon 12. marraskuuta 2005. Piispaksi vihkiminen seurasi 22. tammikuuta 2006. Pääkonsekraattorina toimi Paolo Romeo, jota avustivat Benito Cocchi ja Vincenzo Zarri. Pizzi asetettiin virkaansa 29. tammikuuta.


title: NBA:n varaustilaisuus 2013

text: NBA:n vuoden 2013 järjestettiin 27. kesäkuuta 2013 Barclays Centerissä, Brooklynissä. Tilaisuudessa NBA-seurat varasivat pelaajia joukkueisiinsa. Varaustilaisuuden ensimmäisen varauksen sai Cleveland Cavaliers.


title: NBA:n varaustilaisuus 2013

text: Cavaliers valitsi ensimmäisellä vuorollaan Anthony Bennettin, josta tuli ensimmäinen kanadalainen NBA:n ykkösvaraus. 12:ntena valittiin uusiseelantilainen Steven Adams, jonka isosisko on kuulantyönnön olympiavoittaja Valerie Adams. Erik Murphystä tuli kuudes NBA:han varattu suomalaispelaaja.


title: Dante Carlos Sandrelli

text: Dante Carlos Sandrelli (6. kesäkuuta 1922 Cortona, Italia – 7. joulukuuta 2002) oli Argentiinassa toiminut roomalaiskatolinen piispa. Hänet vihittiin papiksi Argentiinaan 27. heinäkuuta 1947 ja nimitettiin Formosan hiippakunnan vihkipiispaksi sekä Germania in Dacian titulaaripiispaksi 2. tammikuuta 1976. Piispaksi vihkiminen seurasi 25. huhtikuuta. Pääkonsekraattorina toimi Ítalo Severino Di Stéfano, jota avustivat José Agustín Marozzi ja Raúl Marcelo Pacífico Scozzina.


title: Dante Carlos Sandrelli

text: Sandrelli sai 31. maaliskuuta 1978 nimityksen Formosan piispaksi, jona hän toimi, kunnes jäi eläkkeelle 14. tammikuuta 1998.


title: Juan Manuel

text: Don Juan Manuel, Villenan ruhtinas (5. toukokuuta 1282 - 13. kesäkuuta 1348) oli Espanjan merkittävin keskiaikainen proosakirjailija. Hän oli Ferdinand III Pyhän pojanpoika, Alfonso X Viisaan veljenpoika, ja Villenan feodaaliherran don Manuelin ja Beatriz Savoijilaisen poika. Hän peri isältään Villenan laajat läänitykset ja sai myöhemmin Villenan ruhtinaan arvonimen. Omana aikakautenaan Juan Manuel oli merkittävä poliitikko ja kävi useita sotia muiden feodaaliherrojen ja eri kuningashuoneiden kanssa.


title: Juan Manuel

text: Juan Manuel syntyi Escalonan linnassa (nykyisen Toledon provinssin alueella) 5. toukokuuta 1282. Hänen isänsä oli Villenan don Manuel, Ferdinand III Pyhän poika, ja hänen äitinsä tämän toinen vaimo Beatriz Savoijilainen. Don Manuel menehtyi pojan ollessa alle kaksivuotias. Äitinsä kuoleman jälkeen 1292 Juan Manuelista tuli Peñafielin herttua. Hän sai laajan koulutuksen hevosmiestaidoissa, metsästyksessä ja miekkailussa aikansa aatelisnuorukaisen tapaan, mutta niiden lisäksi hän opiskeli myös latinaa, historiaa, lakitiedettä ja teologiaa. Kahdentoista ikäisenä hän johti ensimmäisen kerran sotajoukkojaan Granadan maureja vastaan näiden hyökätessä Murcian provinssiin.


title: Juan Manuel

text: Juan Manuel oli naimisissa kolmeen otteeseen. Puolisot valittiin poliittisista ja taloudellisista syistä, ja lasten synnyttyä Juan Manuel piti huolta, että nämä saivat omat puolisonsa kuninkaallisista tai muuten ylhäisistä suvuista. Juan Manuelista tuli ajan myötä eräs aikansa rikkaimmista ja vaikutusvaltaisimmista miehistä. Hän lyötti muun muassa omaa rahaa kuninkaallisten tavoin. Aikalaiset kritisoivat Juan Manuelin kiinnostusta kirjallisuuteen, sillä kirjoittamista ei pidetty sopivana hänen asemassaan olevalle miehelle.


title: Juan Manuel

text: Juan Manuel oli jatkuvissa ristiriidoissa Iberian niemimaan kuninkaallisten kanssa, erityisesti Kastilian kuningashuoneen kanssa. Kastilian valtaistuimesta taisteli kaksi monarkkia, Ferdinand IV ja Alfonso XI. Juan Manuel oli alun perin uskollinen Alfonsolle ja sai aikaan kihlauksen tämän ja tyttärensä Constanzan välillä. Häitä kuitenkin lykättiin toistuvasti ja lopulta Alfonso vangitutti Constanzan tuntemattomista syistä. Tästä raivostuneena Juan Manuel julisti sodan Alfonsolle ja laajamittainen konflikti venyi viiden vuoden mittaiseksi. Lopulta paavi sai aikaan rauhan osapuolten välille, mutta varsinaisen sovinnon aika koitti vasta 1340, kun Juan Manuel ja Alfonso liittoutuivat muslimeja vastaan ja valtasivat näiltä Algeicirasin kaupungin. Constanza nai puolestaan lopulta tulevan Portugalin kuninkaan Pietari I:n.


title: Juan Manuel

text: Pian tämän jälkeen Juan Manuel hylkäsi politiikan ja sotimisen keskittyäkseen kirjoittamiseen. Aikalaisekseen poikkeuksellisen tietoisena ja vastuullisena tekijyydestään Juan Manuel teetti kaikista teoksistaan autenttisen kokoelman, jota säilytettiin hänen perustamassaan Pyhän Paavalin luostarissa Peñafielissä. Myöhemmin alkuteksti tuhoutui tulipalossa ja Juan Manuelin tuotannosta säilyi vain osa myöhempinä käsikirjoituskopioina.


title: Juan Manuel

text: Juan Manuel kuoli Córdobassa 13. kesäkuuta 1348 kuudenkymmenenkuuden vuoden ikäisenä. Hänet haudattiin Peñafielin luostariin. Hänen tiedetään kirjoittaneen kolmetoista pääasiassa didaktista teosta, joista kahdeksan on säilynyt meidän päiviimme. Hänen tärkeimpänä teoksenaan pidetään yli vuosisatojen suosionsa säilyttänyttä kertomuskokoelmaa "Libro de los enxiemplos del Conde Lucanor e de Patronio" ("Kreivi Lucanor ja Patronio", 1335).